Πύλη:Κύρια/Επιλεγμένα Γεγονότα/Δεκεμβρίου - Βικιπαίδεια | Wikipedia.gr\n1851 - Ο Λουδοβίκος Ναπολέων καταλύει με πραξικόπημα την Δεύτερη Γαλλική Δημοκρατία και γίνεται δικτάτορας.\n1804 O Ναπολέων Βοναπάρτης στέφεται αυτοκράτορας στην Παναγία των Παρισίων.\n1877 O Γάλλος φυσικός Louis Paul Cailletet υγροποιεί το οξυγόνο. Αργότερα ο ίδιος θα καταφέρει να υγροποιήσει το υδρογόνο, το άζωτο και τον ατμοσφαιρικό αέρα.\n1941 - Oι ΗΠΑ και η Βρετανία κηρύσσουν πόλεμο κατά της Ιαπωνίας, μετά την επίθεση της τελευταίας στο Περλ Χάρμπορ.\n1971 - Ο καρδιοχειρούργος Γ. Τόλης πραγματοποιεί την πρώτη εγχείριση «bypass» στην Ελλάδα.\n1974 - Στο δημοψήφισμα για το πολιτειακό καθεστώς της Ελλάδας, 69,2% των Ελλήνων τάσσονται υπέρ της Αβασίλευτης Δημοκρατίας.\n1980 - Δολοφονείται έξω από το σπίτι του στο Μανχάταν, σε ηλικία 40 ετών το πρώην μέλος των "Μπιτλς", Τζον Λένον.\n1991 - Οι ηγέτες της Ρωσίας, της Ουκρανίας και της Λευκορωσίας συμφωνούν για τη διάλυση της ΕΣΣΔ και τη δημιουργία της Κοινότητας Ανεξάρτητων Κρατών (Κ.Α.Κ.) με πρωτεύουσα το Μινσκ.\n1041 - Πέθανε ο Αυτοκράτορας του Βυζαντίου Μιχαήλ Δ' και Ζωή Α' ανέβασε στον θρόνο τον θετό της γιο Μιχαήλ Ε'.\n1948 - Η Γενική Συνέλευση του ΟΗΕ ψήφισε την Οικουμενική Διακήρυξη για τα Ανθρώπινα Δικαιώματα.\n1545 - Ξεκίνησε η Σύνοδος του Τρέντο της Ρωμαιοκαθολικής Εκκλησίας με κύριο αντικείμενο τις προτεσταντικές διδασκαλίες.\n1937 - Ιαπωνικές δυνάμεις καταλαμβάνουν την Ναντσίνγκ στην Κίνα και ξεκινούν αναρίθμητες αγριότητες κατά την διάρκεια των επόμενων εβδομάδων.\n1895 - Γεννήθηκε ο Γάλλος ποιητής Πωλ Ελυάρ.\n1927 - Το Ιράκ κερδίζει την ανεξαρτησία του απο το Ηνωμένο Βασίλειο.\n920. - Ο Καίσαρ Ρωμανός Α' στέφεται συμβασιλεύς του Αυτοκράτορα Κωνσταντίνου Ζ' του Πορφυρογέννητου από τον Πατριάρχη Κωνσταντινουπόλεως Νικόλαο Α' τον Μυστικό στην Κωνσταντινούπολη.\n1777 - Η Γαλλία αναγνωρίζει επισήμως την ανεξαρτησία των Ηνωμένων Πολιτειών της Αμερικής.\n1984 – Υπογράφεται συμφωνία ανάμεσα στη Μάργκαρετ Θάτσερ και τον Ντενγκ Σιαοπίνγκ, για την ενσωμάτωση του Χονγκ-Κονγκ στην Κίνα, από την 1η Ιουλίου 1997\n1375 - Πεθαίνει ο Ιταλός συγγραφέας και ποιητής Βοκάκιος.\n1879 - Γεννιέται ο Ιωσήφ Στάλιν, ηγέτης της ΕΣΣΔ από 1922 ως τον θάνατό του το 1953.\n1940 - Γεννιέται ο αμερικανός συνθέτης Φρανκ Ζάπα, γνωστός για την προκλητική πολιτική σάτιρά του.\n1940 - Καταλαμβάνεται η Χιμάρα από ελληνικά στρατεύματα.\n563 - Εγκαινιάζεται για δεύτερη φορά η Αγιά Σοφιά στην Κωνσταντινούπολη, μετά τις ζημιές που είχε υποστεί από σεισμό.\n1823 - Ο Λόρδος Βύρων φθάνει στο Μεσολόγγι.\n25 Δεκεμβρίου: Γιορτές:: Χριστούγεννα\n800 - Ενώ ο Καρλομάγνος προσευχόταν γονατιστός στο ναό του Αγίου Πέτρου της Ρώμης, ο Πάπας Λέων Γ΄ τοποθέτησε μια χρυσή κορώνα στο σκυμμένο κεφάλι του βασιλιά στέφοντάς τον Αυτοκράτορα της Αγίας Ρωμαϊκής Αυτοκρατορίας (Imperator Romanorum).\n1100 - Ο Βαλδουίνος Α' στέφεται Βασιλιάς της Ιερουσαλήμ στην Βασιλική της Γεννήσεως στην Βηθλεέμ.\n1991 - Ο Μιχαήλ Γκορμπατσώφ παραιτείται από πρόεδρος της Σοβιετικής Ένωσης (η ίδια η ένωση διαλύθηκε την επόμενη μέρα).\n1826 - Ο Γάλλος συνταγματάρχης Φαβιέρος απελευθερώνει την Αθήνα.\n1941 - Ο Φραγκλίνος Ρούζβελτ κατοχυρώνει επισήμως την τέταρτη Πέμπτη του Νοέμβρη, ως Μέρα των Ευχαριστιών.\n1949 - Η Ινδία ανακηρύσσεται σε αυτόνομη και κυρίαρχη δημοκρατική χώρα με νέο Σύνταγμα.\n1991 - Στην τελευταία του συνεδρίαση, το Ανώτατο Σοβιέτ (σοβιετικό Κοινοβούλιο) υιοθετεί ψήφισμα, που ορίζει το τέλος της Ένωσης Σοβιετικών Σοσιαλιστικών Δημοκρατιών.\n2004 - Σεισμός 9,3 ρίχτερ που ακολουθείται από τσουνάμι αφήνει πίσω του 230,000 νεκρούς σε χώρες του Ινδικού ωκεανού.\n1945 - Ιδρύεται το Διεθνές Νομισματικό Ταμείο.\n1845 - Το Τέξας γίνεται η 28η πολιτεία των ΗΠΑ.\n1890 - Πραγματοποιείται η τελευταία μεγάλη μάχη μεταξύ Αμερικανών και Ινδιάνων στο Γούντιτ Κνι Κρικ με απολογισμό 400 νεκρούς άνδρες και γυναικόπαιδα.\n1940 - Β΄ Παγκόσμιος Πόλεμος: 3.000 νεκροί το αποτέλεσμα της ρίψης 10.000 βομβών στο Λονδίνο από αεροσκάφη της γερμανικής πολεμικής αεροπορίας.\n1993 - Το Ισραήλ και το Βατικανό εγκαινιάζουν τις μεταξύ τους διπλωματικές σχέσεις.\n2006 - Θανατώνεται με απαγχονισμό ο πρώην πρόεδρος του Ιράκ Σαντάμ Χουσεΐν.\n1822 - Ο Ομέρ Βρυώνης λύει την Πρώτη Πολιορκία του Μεσολογγίου.\nΑνακτήθηκε από "https://www.wikipedia.gr/w/index.php?title=Πύλη:Κύρια/Επιλεγμένα_Γεγονότα/Δεκεμβρίου&oldid=4412910"


media-industry: Γιουβέντους- Ολυμπιακός απόψε στη Nova\nΓιουβέντους- Ολυμπιακός απόψε στη Nova\nΗ μεγάλη βραδιά έφτασε. Ο Ολυμπιακός απόψε στην Ιταλία θα διεκδικήσει ό,τι καλύτερο μπορεί αντιμετωπίζοντας την «Μεγάλη Κυρία» Γιουβέντους και η Nova έχει ετοιμάσει μια μεγάλη παραγωγή για την κάλυψη του αγώνα στα κανάλια Novasports (21.45, NS2-NS2HD, NovaGO). Στην περιγραφή της αναμέτρησης από το «Juventus Stadium », θα είναι ο Γιάννης Καραλής και ο Αντώνης Καρπετόπουλος, ενώ το ρεπορτάζ θα μεταφέρουν οι Νίκος Γαβαλάς και Γιαννίκος Δούσκας.\nΤα κανάλια Novasports θα βάλουν τους συνδρομητές στο κλίμα του μεγάλου αγώνα από τις 20:30, με το Pre game show που θα παρουσιάσει ο Δημήτρης Παπανικολάου με καλεσμένο τον παλαίμαχο άσο του Ολυμπιακού, Γιώργο Κοκκολάκη, ενώ ο επίσης παλαίμαχος ποδοσφαιριστής των «ερυθρόλευκων», Αλέξης Αλεξανδρής, θα δώσει από την Ιταλία τα προγνωστικά του πριν τον αγώνα. Οι συνδρομητές θα έχουν τη δυνατότητα, μέσα από τις συνδέσεις με τους απεσταλμένους στο Τορίνο να παρακολουθήσουν όλο το ρεπορτάζ, τα τελευταία νέα και τις συνθέσεις των δύο ομάδων. Αμέσως μετά το τέλος του αγώνα θα ακολουθήσει το Post game show, όπου θα προβληθεί το «τρίτο ημίχρονο» στην εκπομπή «Champions Live!».\nΗ βραδιά όμως περιλαμβάνει και άλλες μεγάλες αναμετρήσεις. Στο «Σαντιάγκο Μπερναμπέου», η φορμαρισμένη Ρεάλ Μαδρίτης θα επιδιώξει να συνεχίσει το νικηφόρο σερί της κόντρα στη πάντα επικίνδυνη Λίβερπουλ, ενώ η Άρσεναλ θα αναμετρηθεί με την Άντερλεχτ στο «Emirates». Στη Σουηδία, η Μάλμε θα υποδεχτεί την Ατλέτικο Μαδρίτης, ενώ το δικό τους ενδιαφέρον παρουσιάζουν οι αναμετρήσεις Ζενίτ – Λεβερκούζεν, Μπενφίκα – Μονακό, Μπορούσια Ντόρτμουντ – Γαλατασαράι και Βασιλεία – Λουντογκόρετς.


Ωδή προς το μελομακάρονο - Διαιτολόγος Διατροφολόγος - Μανώλης Μανωλαράκης\nΩδή προς το μελομακάρονο\nΑρχική » Ωδή προς το μελομακάρονο\nΩδή προς το μελομακάρονο2020-12-272020-12-27https://manolarakismanolis.gr/wp-content/uploads/2020/12/manolarakis_logo.pngΔιαιτολόγος Διατροφολόγος - Μανώλης Μανωλαράκηςhttps://manolarakismanolis.gr/wp-content/uploads/2020/12/1608036519276-e1608036310401.jpg200px200px\nΓιατί δεν τα φτιάχνουν όλο το χρόνο;\nΘα ξεκινήσω με ένα αμείλικτο και βασανιστικό ερώτημα. Για ποιο λόγο πρέπει να περιμένουμε μέχρι τα Χριστούγεννα για να φάμε μελομακάρονα; Τι είναι αυτό που μας εμποδίζει να τα απολαμβάνουμε όλο το χρόνο;\nΚαι αφού μπόρεσα να εκφράσω τα εσώψυχα μου, ας αφιερώσω τον εαυτό μου στο να περιγράψω και να εκθειάσω αυτό το μικρό θαύμα. Το μελομακάρονο διακρίνεται για την απλότητα και τη λιτότητα του. Παρασκευάζεται με πολύ απλά υλικά, αλεύρι, ζάχαρη, χυμός πορτοκαλιού και ελαιόλαδο. Απλό στην παρασκευή του αλλά απογειώνεται θεαματικά με τη πλούσια γεύση που οφείλεται στο μέλι, την κανέλα και φυσικά στα τριμμένα καρύδια\nΌχι, διατροφικά δεν το λες αδιάφορο.\nΚαι τα καλά λιπαρά του έχει, από το ελαιόλαδο και τα καρύδια (ναι μπορεί κάποιος να πει ότι κάνει καλό στη καρδιά) και τα όποια θρεπτικά συστατικά μπορεί να πάρει από το χυμό πορτοκαλιού, τη κανελα και το μέλι. Ειδικότερα μιλάμε για τα αιθέρια έλαια από την κανέλα και το πορτοκάλι αλλά και κάποιες από τις πολλές ουσίες που βρίσκονται στο μέλι. Μην ξεχνάμε όμως ότι ο βρασμός και το ψήσιμο μειώνουν αρκετά το θρεπτικό περιεχόμενο.\nΘερμιδικά είναι ο φτωχός συγγενής (ω ναι!!!) των υπόλοιπων εορταστικών γλυκών με μόλις 180-200 θερμίδες ανά τεμάχιο. Κάτι λιγότερο από μία πίτα από σουβλάκι (άψητη) ή όσο ένα παξιμάδι κριθαρένιο ολικής των 50 γραμμ ή 2,5 φέτες ψωμί ολικής άλεσης. Αλλά όπως κατάλαβα από το παγωμένο σας χαμόγελο μόλις καταλάβατε ότι και αυτό (αναλογικά με άλλες τροφές) έχει τις θερμίδες του. Οπότε ναι μπορεί να είναι μια γλυκιά γεύση στο στόμα αλλά είναι μια πίκρα στη ζυγαριά.\nΦυσικά όλοι ξέρουμε ότι το σώμα μας είναι μια θαυμάσια μηχανή που λαμβάνει ενέργεια και θρεπτικά συστατικά από τη τροφή και τα χρησιμοποιεί / καταναλώνει μέσα από τη φυσική δραστηριότητα. Που όμως για να ξοδέψετε αυτές τις περίπου 200 θερμίδες θα πρέπει να ασκηθείτε για περίπου 20-30 λεπτά. Κάτι που σημαίνει ότι όταν βάλετε την πιατέλα κάτω, θα πρέπει μετά να κάνετε μια επίσκεψη πηγαίνοντας σε φίλους στη Θεσσαλονίκη περίπου περπατώντας. (Για την επιστροφή θα “εφοδιαστείτε’ εκεί)\nΦυσικά όχι με μία μπουκιά. Δείξτε αυτοσυγκράτηση και με μικρές μπουκιές (εντάξει έως δύο, πόσο να αντέξει ο άνθρωπος;) απολαμβάνοντας τη γεύση μασώντας καλά. Μπορείτε επίσης να τα κάνετε μικρά σε μέγεθος, σαν μπουκίτσα έχοντας έτσι την αίσθηση ότι καταναλώνετε ποσότητα.\nΔοκιμάστε επίσης να μην έχετε στο οπτικό σας πεδίο την πιατέλα με τα γλυκά. Ναι υπάρχουν δεδομένα που δείχνουν ότι όσο βλέπετε τα γλυκά, τόσο θέλετε να τα φάτε. (αδυνατώ να πιστέψω ότι κάποιοι έκαναν σοβαρή μελέτη για κάτι που ξέρει και ένα μωρό παιδί!). Αλλά δεν είναι κακή ιδέα να τα σκεπάσετε με κάποιο πανί ή πιάτο.\nΜπορείτε ακόμα να βάλετε ένα κανόνα, να απολαύσετε ένα μελομακάρονο ΜΕΤΑ από ένα μεγάλο περίπατο ή κάποια άσκηση (όχι η μετακίνηση από τον καναπέ έως την πιατέλα ΔΕΝ είναι άσκηση). Έτσι θα λειτουργήσει ως ένα είδος “ανταμοιβής” που μπορεί να αποτελέσει και ένα καλό κανόνα για την κατανάλωσή τους.\nΣε κάθε περίπτωση όμως να θυμάστε. Ένα μελομακάρονο από μόνο του δεν μπορεί να ακυρώσει μια συνολική προσπάθεια διαχείρισης της διατροφής σας και ελέγχου του σωματικού σας βάρους. Τα γλυκά είναι ΚΟΜΜΑΤΙ της διατροφής μας και όχι το όλον της. Εφόσον μπορούμε κάνουμε επιλογές και να έχουμε μια ποικιλία σε αυτή, η κατανάλωση ενός μελομακάρονου δεν φέρνει κάποια ιδιαίτερη διαφοροποίηση.\nΓιορτές έρχονται μέσα σε ένα ιδιαίτερα φορτισμένο κλίμα. Ας μην φορτώσουμε τον εαυτό μας με παραπάνω ενοχές και τύψεις. Ας ορίσουμε εμείς το πόσο θα φάμε και ας προσπαθήσουμε τους κανόνες μας να τους τηρήσουμε. Υπάρχει χρόνος για διόρθωση αλλά και γνώση για το πως θα το κάνουμε αυτό.\nΚαι για να μην λέτε ότι δεν σας σκέφτομαι εδώ μπορείτε να βρείτε μια special συνταγή για μελομακάρονα.\nΌμως ακόμα δεν κατάλαβα γιατί δεν τα φτιάχνουν όλο το χρόνο…


Ανθή Βασιλαντωνάκη, από τον Βύρωνα στην κορυφή του Καμπιονάτο | Βύρωνας.gr\nΤα τελευταία χρόνια ολοένα και περισσότερες αθλήτριες κάνουν το μεγάλο άλμα στο εξωτερικό. Άλλωστε, το επίπεδο του ελληνικού πρωταθλήματος έχει πέσει και έτσι αρκετές Ελληνίδες αναζητούν την τύχη τους εκτός συνόρων με στόχο την αγωνιστική βελτίωση και τις καλύτερες συνθήκες.\nΜία από αυτές που άφησαν την Ελλάδα και μάλιστα σε ηλικία μόλις 18 ετών ήταν η Ανθή Βασιλαντωνάκη.\nΜάλιστα, από το βράδυ της Δευτέρας έγραψε ιστορία αφού έγινε η πρώτη Ελληνίδα που κατακτά το πρωτάθλημα Ιταλίας. Για να φτάσει όμως εκεί η διαδρομή μόνο εύκολη δεν ήταν αφού από μικρή είχε τραβήξει την ανηφόρα δείχνοντας ότι το ταβάνι της ήταν υψηλότερο από αυτό του ελληνικού πρωταθλήματος.\nΑπό την Ένωση Βύρωνα στον Παναθηναϊκό\nΗ αφετηρία της καριέρας της ήταν στον Βύρωνα όπου στην τοπική Ένωση έκανε τα πρώτα της βήματα. Από την ξεχώρισε αφού αθλήτριες με τα σωματικά της προσόντα σπανίζουν στο ελληνικό βόλεϊ.\nΤα… βάσανα ήρθαν από μικρή ηλικία αφού από τα 14της αγωνιζόταν σε όλες τις ηλικιακές ομάδες του συλλόγου. Με την ομάδα των Κορασίδων μάλιστα έφτασε στο Final 4 του Πανελλήνιου πρωταθλήματος. Σε εκείνη τη διοργάνωση στο Μετς είχαν αγωνιστεί ορισμένες από τις μεγαλύτερες ελπίδες του ελληνικού βόλεϊ οι περισσότερες από τις οποίες αγωνίζονται στο εξωτερικό. Πέρα από την Ανθή που παίζει στην Ιταλία, έχουμε τα κορίτσια που παίζουν στις ΗΠΑ, όπως είναι οι Στράντζαλη, Κωνσταντινίδου και Χατζηευστρατιάδου, αλλά και εκείνα που παίζουν στην Ελπίδα Αμπελοκήπων.\nΕπιστρέφοντας στο ταξίδι της Ανθής σε ηλικία μόλις 16 ετών ήρθε η πρώτη μεγάλη πρόκληση της καριέρας της. Ο Σπύρος Χουντουμάδης είχε αναλάβει να φτιάξει μία νεανική ομάδα στον Παναθηναϊκό ο οποίος λόγω των οικονομικών προβλημάτων ήταν αναγκασμένος να ψάξει για ταλέντα. Έτσι, έκανε δική του την νεαρή διαγώνια και της έδωσε φανέλα βασικής.\nΣτον Παναθηναϊκό θα κλείσει δύο χρονιές έχοντας πρωταγωνιστικό ρόλο.\nΟι επιτυχίες με την Εθνική και η πρόκληση της Ιταλίας\nΠαράλληλα, θα έρθουν όμως και επιτυχίες με τις Εθνικές ομάδες. Η αρχή θα γίνει με τις Κορασίδες με τις οποίες θα κατακτήσει την πέμπτη θέση στην Ευρώπη με την Ανθή Βασιλαντωνάκη να είναι δεύτερη σκόρερ.Αυτή η επίδοση θα δώσει στην Εθνική ομάδα το εισιτήριο για το Παγκόσμιο πρωτάθλημα Κορασίδων στην Ταϋλάνδη. Εκεί η αντιπροσωπευτική μας ομάδας θα κατακτήσει μεν την 12η θέση με την Ανθή να είναι μαζί με την Στράντζαλη στις 30 καλύτερες επιθετικούς της διοργάνωσης.\nΜετά το επιτυχημένο καλοκαίρι του 2013 το επόμενο η Εθνική μας έφτασε μία ανάσα από την κατάκτηση ενός μεταλλίου στο Ευρωπαϊκό πρωτάθλημα των Νεανίδων, αλλά ηττήθηκαν στον τελικό από την Τουρκία. Πάλι όμως η Ανθή θα φύγει στις αποσκευές της έχοντας τον τίτλο της πρώτης σκόρερ της διοργάνωσης.\nΛίγους ημέρες νωρίτερα όμως είχε έρθει το μεγαλύτερο δώρο για τα 18α γενέθλια της. Η ιταλική Κονελιάνο της εμπιστεύτηκε μία θέση στο ρόστερ ποντάροντας στο μεγάλο της ταλέντο. Έτσι, άφησε το ελληνικό πρωτάθλημα και πήγε στην Ιταλία.\nΠίστεψαν σε εκείνη, δούλεψε και τους δικαίωσε\nΌταν μετακομίζεις από το ελληνικό πρωτάθλημα στο ιταλικό τότε είναι δεδομένο πως έχεις να αντιμετωπίσεις μία χαοτική διαφορά. Τόσο σε αγωνιστικό όσο και σε οργανωτικό επίπεδο τα πάντα είναι διαφορετικά και η Ανθή είχε μόνο να κερδίσει από αυτή την αλλαγή.\nΤην πρώτη της χρονιά δούλεψε κυρίως στην τεχνική και με την παρουσία της κέρδισε την ανανέωση του συμβολαίου της. “Μία ακόμα επιβεβαίωση για το ρόστερ της περιόδου 2015-15 για την Imoco Volley Conegliano, είναι η Ανθή Βασιλαντωνάκη. Η νεαρή Ελληνίδα άφησε υποσχέσεις πέρσι μεταξύ των προπονήσεων και των λίγων συμμετοχών και απέδειξε ότι αποτελεί μια μεγάλη προοπτική.\nΗ νεαρή αθλήτρια, μόλις έγινε 19 ετών, με εντυπωσιακά φυσικά προσόντα (έχει ύψος 1.95), με δυνατό χέρι στην επίθεση μπορεί να χτυπήσει την μπάλα από μεγάλο ύψος. Πέρσι δούλεψε με το τεχνικό επιτελείο και κέρδισε πολλά στο τεχνικό κομμάτι. Για την επόμενη περίοδο το τεχνικό τιμ αποφάσισε να της δώσει μία θέση στο ρόστερ ως διαγώνια και να συνεχίσουν να επενδύουν στη νεαρή Ελληνίδα” ανέφερε μεταξύ άλλων η ανακοίνωση της ομάδας τον περασμένο Ιούνιο.\nΗ φετινή χρονιά βρήκε την Βασιλαντωνάκη να βάζει και άλλα πράγματα στο παιχνίδι της. Ένα από αυτά είναι και η αλλαγή της θέσης της από διαγώνια σε ακραία. Μία αλλαγή που σίγουρα θέλει δουλειά για να φέρει αποτελέσματα, ειδικά στο κομμάτι της υποδοχής, αλλά η εμπιστοσύνη στις δυνατότητες της από τους ανθρώπους της Κονελιάνο είναι μεγάλη.\nΣτα 20της χρόνια η Ελληνίδα αθλήτρια βούτηξε στα βαθιά στα πλέι οφ του ιταλικού πρωταθλήματος και επιβεβαίωσε όσους πιστεύουν ότι θα αφήσει εποχή στο ελληνικό βόλεϊ. Είναι χαρακτηριστικό ότι μέσα στη χρονιά αγωνιστική ελάχιστα αλλά στα πλέι οφ έβαλε και εκείνη το δικό της λιθαράκι στην κατάκτηση του πρωταθλήματος.\nΔείτε αναλυτικά τον πίνακα με τα στατιστικά της.


Ο Αμερικανός ηθοποιός Peter Scanavino είναι διάσημος για το νόμο και την τάξη: Bio, Wiki, σύζυγος, οικογένεια, εκπαίδευση\nΟ Peter Scanavino είναι ένας Αμερικανός ηθοποιός που είναι γνωστός για τον ρόλο του ως Dominick Carisi στη σειρά θρίλερ εγκλήματος Law and Order: Special Victims Unit. Το ντεμπούτο του το 2005, ο Peter έχει προχωρήσει πολύ στον τομέα του και είναι πλέον καθιερωμένος ηθοποιός του αμερικανικού κόσμου ψυχαγωγίας.\nPeter Scanavino-παιδική ηλικία, ηλικία, εκπαίδευση\nΟ Peter Scanavino γεννήθηκε στις 29 Φεβρουαρίου 1980 στο Ντένβερ στο Κολοράντο. Είναι 38 ετών τώρα και, όσον αφορά τους γονείς του, μάθαμε ότι είναι ο γιος της Pieretta και του David J. Scanavino που είναι ουρολόγος. Έχει έναν αδελφό που ονομάζεται David Scanavino και είναι καλλιτέχνης. Δεν υπάρχουν πληροφορίες που να αποκαλύπτονται για τη ζωή του γυμνασίου και του κολεγίου. Πιθανότατα του άρεσε να ενεργεί από τα παιδικά του χρόνια. Είναι Αμερικανός υπήκοος και η εθνικότητά του είναι Ιταλός.\nΟ Πίτερ εμφανίστηκε για πρώτη φορά στην τηλεόραση το Jonny Zero στο οποίο έπαιξε τον Τράβις. Τον ίδιο χρόνο είχε δει και σε τρεις εκπομπές, δηλαδή το Third Watch, Νόμος και τάξη : Δίκη από την κριτική επιτροπή και σε νόμο και τάξη: Ποινική πρόθεση. Έπαιξε έναν ηγέτη λατρείας στην υπό παρακολούθηση του 1006 ». Παρατηρήθηκε επίσης στην τηλεοπτική σειρά The Bedford Diaries. Μεταξύ του 2009 και του 2013, εμφανίστηκε σε πολλές τηλεοπτικές σειρές και περιελάμβαναν Royal Pains, Law and Order: Old Friends, The Good Wife, A Gifted Man, Do No Harm, Golden Boy, Unforgettable, and Law and Order: Special Victims Unit. Πρωταγωνιστήθηκε επίσης σε ταινίες όπως Happythankyoumoreplease, Zenith, Javelina, Frances Ha κ.λπ.\nΟ Peter Scanavino και ο κύριος ρόλος του-2014\nΉταν το 2014 όταν ο Πέτρος είχε πρωταγωνιστικό ρόλο στη Νομοθεσία και την Τάξη: Ειδική Μονάδα Θυμάτων στην οποία έπαιξε τον ντετέκτιβ της ΝΥΠΝ Ντομίνικ Κάρισι και κέρδισε τα βραβεία. Ο χαρακτήρας του είναι νέος και λέγεται ότι είναι φρέσκος που μαθαίνει το εμπόριό του με το χρόνο. Ο εκτελεστικός διευθυντής της παράστασης είναι ο Warren Leight και είχε πει:\n«(Ντετέκτιβ Carisi) [έρχεται] σε [στο SVU] και ταρακουνήσει τα πράγματα… ένας άντρας που ίσως χρειάζεται λίγο τελειοποίηση.»\nΜιλώντας για τον χαρακτήρα του, ο Peter είπε:\n«Η Carisi είναι συνολικά αουτσάιντερ. Είναι βρώμικος και δεν έχει τις αποχρώσεις και δεν είναι πολύ έμπειρος, οπότε βάζει το πόδι του στο στόμα του πολλές φορές. Μα μαθαίνει. Το παίρνει. Νομίζω ότι είναι καλός ντετέκτιβ, αλλά έχει πολλά να μάθει πώς να… προσεγγίζει υποθέσεις. '\nΟ Πέτρος έχει καθαρή αξία 700 $.\nΜετρήσεις σώματος Peter Scanavino / social media\nΟ Πέτρος έχει ύψος 6 πόδια. Όσον αφορά το βάρος και τις άλλες μετρήσεις του σώματος, δεν αποκαλύπτονται λεπτομέρειες. Έχει καστανά μαλλιά και φουντουκιά μάτια. Είναι αγαπημένος με τους θεατές του και είναι επίσης ενεργός στα μέσα κοινωνικής δικτύωσης. Έχει έναν λογαριασμό στο Twitter και τα ακόλουθα είναι τεράστια. Διαθέτει επίσης λογαριασμό Instagram και σε αυτό ο αριθμός των οπαδών του είναι 91,6 χιλιάδες. Το Facebook του έχει 4,4k likes.\nPeter Scanavino-προσωπική ζωή, γυναίκα, παιδιά\nΟ Peter Scanavino είχε μια μακροχρόνια φίλη στη Lisha Bai με την οποία παντρεύτηκε στις 2 Ιουλίου 2011. Το ζευγάρι έχει τώρα δύο παιδιά. Το δεύτερο παιδί του είναι γιος που ονομάζεται Λέων και γεννήθηκε στις 8 Ιανουαρίου 2016.\nΠηγή: imdb.com, ethnicelebs.com, en.wikipedia.org\nSusan Cavallari | Βιογραφικό, Age, Wiki, Affair, Net Worth (2020), Γονείς, Ύψος |\nmanny montana ηλικία\nύψος χαράς taylor


Ρυγχόσπερμο, ένα ανθεκτικό αναρριχώμενο φυτό | Τα Μυστικά του Κήπου\nΡυγχόσπερμο, ένα ανθεκτικό αναρριχώμενο φυτό\n27 Ιούλιος 2021 76 Σχόλια\nΤο ρυγχόσπερμο ή ρυγχόσπερμα είναι ένα πολύ δημοφιλές αναρριχώμενο φυτό που ξεχωρίζει με τα μικρά λευκά αρωματικά λουλούδια που θυμίζουν γιασεμί και έχουν σχήμα αστεριού.\nΣτο εξωτερικό αναφέρεται ως “γιασεμί αστέρι” (star jasmine) ή “ινδικό γιασεμί” λόγω της καταγωγής του από την νοτιανατολική Ασία. Η εντυπωσιακή ανθοφορία του ρυγχόσπερμου ξεκινά στα μέσα της άνοιξης και διαρκεί ως στα τέλη Ιουλίου.\nΤο ρυγχόσπερμο διαθέτει γυαλιστερά, δερματώδη, βαθυπράσινα φύλλα και μπορεί να φτάσει σε μήκος 8 μέτρων και πλάτος 2 μέτρων. Αποτελεί εξαιρετική επιλογή φυτού για δημιουργία φράχτη, καθώς επίσης για να αναπτυχθεί πάνω σε πέργκολα για να ομορφύνουμε τοίχους και κάγκελα. Μπορεί να φυτευτεί στον κήπο ως φυτό εδαφοκάλυψης και να καλύψει μία μεγάλη επιφάνεια ή σε κρεμαστά καλάθια για να διακοσμήσουμε την αυλή και το μπαλκόνι..\nΤο ρυγχόσπερμο είναι αρκετά ανθεκτικό φυτό με σχετικά γρήγορη ανάπτυξη που με ελάχιστη περιποίηση μας χαρίζει πλούσια ανθοφορία γεμάτη υπέροχο άρωμα. Ας δούμε αναλυτικά τι φροντίδα χρειάζεται το ρυγχόσπερμο για να το απολαμβάνουμε στον κήπο, στην αυλή και στο μπαλκόνι μας.\n1. Τι συνθήκες χρειάζεται το ρυγχόσπερμο για να αναπτυχθεί;\nΤο ρυγχόσπερμο αγαπά τις ηλιοφανείς θέσεις, ωστόσο και σε ημισκερά σημεία θα μας χαρίσει πλούσια ανθοφορία. Είναι ανθεκτικό στις υψηλές θερμοκρασίες του καλοκαιριού ενώ παρουσιάζει σχετική αντοχή και στην παγωνιά του ανέμου. Μπορεί να φυτευτεί σε παραθαλάσσιες περιοχές, καθώς αντέχει τόσο σε δυνατούς ανέμους όσο και στα υδροσταγονίδια της θάλασσας.\nΤο ρυγχόσπερμο είναι κατάλληλο για φύτευση σχεδόν σε όλους τους τύπους των εδαφών αν και ευδοκιμεί καλύτερα σε γόνιμα δροσερά εδάφη, πλούσια σε οργανική ουσία και με καλή αποστράγγιση. Κατάλληλη εποχή φύτευσης του ρυγχόσπερμου είναι μέσα στην άνοιξη ή στις αρχές του φθινοπώρου. Για να φτιάξουμε ένα συμπαγή φράχτη με πλούσιο φύλλωμα, φυτεύουμε το ρυγχόσπερμο σε αποστάσεις 1-1,5 μέτρο μεταξύ των φυτών.\n2. Πώς φυτεύουμε το ρυγχόσπερμο σε γλάστρα;\nΜπορούμε να φυτέψουμε το ρυγχόσπερμο σε γλάστρα στο μπαλκόνι, για να αναπτυχθεί πάνω στα κάγκελα, σε πέργκολα, ή σε ξύλινο πλαίσιο πάνω στον τοίχο μας. Δεν έχουμε ιδιαίτερο πρόβλημα με τον προσανατολισμό και μπορούμε να το φυτέψουμε σε σημεία με νότια ή δυτική, η ανατολική έκθεση.\nΓια τη φύτευση του ρυγχόσπερμου, θα πρέπει να επιλέξουμε κατάλληλες γλάστρες διαμέτρου τουλάχιστον 30 εκατοστά σε διάμετρο και ύψος για να αναπτυχθεί αρκετά το ριζικό του σύστημα και να έχει πλούσια βλάστηση και ανθοφορία. Χρησιμοποιούμε φυτόχωμα γενικής χρήσης που να περιέχει κομπόστ και περλίτη για να έχει καλό αερισμό και να απομακρύνεται το νερό που περισσεύει από το πότισμα.\nΑνθισμένο ρυγχόσπερμο σε φράχτη\n3. Πόσο συχνά θέλει πότισμα το ρυγχόσπερμο;\nΤο ρυγχόσπερμο, αν και είναι ανθεκτικό στις υψηλές θερμοκρασίες και στην ξηρασία, απαιτεί συχνό πότισμα την ζεστή περίοδο του καλοκαιριού για να έχει ζωηρή βλάστηση και πλούσια ανθοφορία. Την περίοδο της άνοιξης και του φθινοπώρου, ποτίζουμε το ρυγχόσπερμο 1-2 φορά την εβδομάδα ενώ την περίοδο του καλοκαιριού θα χρειαστεί πότισμα 2-3 φορές την εβδομάδα ανάλογα και αν βρίσκεται σε ηλιοφανές ή ημισκερό σημείο.\nΑν έχουμε φυτεύσει το ρυγχόσπερμο σε γλάστρα, θα πρέπει να είμαστε προσεκτικοί και να επαναλαμβάνουμε το πότισμα μόνο όταν στεγνώνει το χώμα. Το υπερβολικό πότισμα μπορεί να προκαλέσει μείωση της ανθοφορίας και πτώση των λουλουδιών καθώς και σαπίσματα στη ρίζα του φυτού.\n4. Πότε βάζουμε λίπασμα στο ρυγχόσπερμο;\nTο ρυγχόσπερμο έχει αρκετές ανάγκες σε θρεπτικά στοιχεία και λίπασμα για να έχει καταπράσινο φύλλωμα, γρήγορη ανάπτυξη και έντονη ανθοφορία. Για φυτά ρυγχόσπερμου που έχουμε στον κήπο προσθέτουμε πλήρες κοκκώδες λίπασμα σε τρία στάδια: στις αρχές της άνοιξης, στις αρχές του καλοκαιριού και στις αρχές του φθινοπώρου.\nΓια φυτά ρυγχόσπερμου που έχουμε σε γλάστρα προσθέτουμε πλήρες υγρό λίπασμα κάθε μήνα από τις αρχές της άνοιξης ως στα τέλη του φθινοπώρου. Αν δούμε κιτρινίσματα στα φύλλα του ρυγχόσπερμου, μπορούνε να κάνουμε συμπληρωματική λίπανση με λίπασμα σιδήρου καθώς του εξασφαλίζει καταπράσινο φύλλωμα.\n5. Πότε κλαδεύουμε το ρυγχόσπερμο και με ποιο τρόπο;\nΤο ρυγχόσπερμο έχει μικρές απαιτήσεις σε κλάδεμα. Κατάλληλη εποχή για να το κλάδέψουμε είναι στις αρχές της άνοιξης, αφού περάσουν οι παγωνιές του χειμώνα. Συνήθως, κάνουμε ένα σχετικά ελαφρύ κλάδεμα αφαιρώντας μόνο ξερούς και αδύναμους βλαστούς. Βέβαια, μπορούμε να κλαδέψουμε πιο έντονα το ρυγχόσπερμο τόσο για να περιορίσουμε την ανάπτυξη του ή για να του δώσουμε κάποιο ιδιαίτερο σχήμα,\nΈνα δεύτερο συμπληρωματικό κλάδεμα γίνεται μετά το τέλος της ανθοφορίας του ρυγχόσπερμου, στα τέλη του καλοκαιριού. Με το καλοκαιρινό κλάδεμα, απομακρύνουμε τα ξεραμένα λουλούδια που έχει ολοκληρωθεί η ανθοφορία τους για να τονώσουμε την φθινοπωρινή βλάστηση του ρυγχόσπερμου.\n6. Με ποιους τρόπους γίνεται ο πολλαπλασιασμός του ρυγχόσπερμου;\nΓια τη δημιουργία φράκτη, θα χρειαστούμε να προμηθεύσουμε αρκετά φυτά ρυγχόσπερμου από τα φυτώρια. Αν θέλουμε να περιορίσουμε το κόστος, μπορούμε να φτιάξουμε τα δικά μας φυτά αρκετά εύκολα με μοσχεύματα και με υπόγειες καταβολάδες. Αντίθετα ο πολλαπλασιασμός του με σπόρο είναι αρκετά δύσκολος κι απαιτεί πολύ χρόνο. Ας δούμε αναλυτικά παρακάτω τους τρόπους πολλαπλασιασμού του ρυγχόσπερμου.\nΠολλαπλασιασμός του ρυγχόσπερμου με σπόρους\nΣτις αρχές της άνοιξης, βάζουμε τους σπόρους του ρυγχόσπερμου για 24 ώρες στο νερό για να έχουν μεγαλύτερη φυτρωτικότητα και στη συνέχεια τους φυτεύουμε σε θήκες σπορείων. Μετά από 4-5 εβδομάδες, μεταφυτεύουμε το νεαρό φυτό που θα έχει λίγα φύλλα, σε μία γλάστρα φυτωρίου διαμέτρου και ύψους 10 εκατοστών που γεμίζουμε με φυτόχωμα εξωτερικού χώρου. Μετά από ένα χρόνο, θα μεταφυτέψουμε το φυτό μας, σε μεγαλύτερη γλάστρα ή στην οριστική του θέση στον κήπο.\nΠολλαπλασιασμός του ρυγχόσπερμου με μοσχεύματα\nΕπιλέγουμε ημιξυλοποιημένα δυνατούς, υγιείς βλαστούς, μέσα στην άνοιξη που δεν έχουν άνθος και κόβουμε μοσχεύματα μήκους 10-15 εκατοστών και πλάτους 4-5 χιλιοστών. Κόβουμε την κάτω πλευρά του μοσχεύματος ρυγχόσπερμου, 3-4 χιλιοστά κάτω από το «μάτι» και αφαιρούμε τα φύλλα από τη βάση των μοσχευμάτων ως τα 2/3 του ύψους τους. Αφού βάλουμε την βάση του μοσχεύματος σε ορμόνη ριζοβολίας, τα φυτεύουμε σε γλάστρες φυτωρίου με φυτόχωμα εξωτερικού χώρου και τα διατηρούμε σε δροσερό περιβάλλον. Μετά από 6-8 εβδομάδες, τα καινούρια μας φυτά ρυγχόσπερμου θα είναι έτοιμα για μεταφύτευση.\nΠολλαπλασιασμός του ρυγχόσπερμου με καταβολάδες\nΜπορούμε να δημιουργήσουμε καινούρια φυτά ρυγχόσπερμου με την μέθοδο των καταβολάδων στις αρχές του φθινοπώρου. Παίρνουμε ένα βλαστό του ρυγχόσπερμου και το βάζουμε στο χώμα χωρίς να το αποκόψουμε από το μητρικό φυτό. Εξασφαλίζουμε ότι η άκρη του βλαστού θα βγαίνει έξω από το χώμα. Ο βλαστός του ρυγχόσπερμου στο σημείο που είναι στο χώμα θα βγάλει σταδιακά ρίζες. Μετά από 2 μήνες μπορούμε να το αποκόψουμε από το αρχικό φυτό του ρυγχόσπερμου και θα δημιουργηθεί ένα νέο φυτό.\nΠολλαπλασιασμός ρυγχόσπερμου, πώς δημιουργούμε νέα φυτά\n7. Ποιες ασθένειες και ποια έντομα προσβάλλουν το ρυγχόσπερμο;\nΤο ρυγχόσπερμο θεωρείται ανθεκτικό αναρριχητικό φυτά στο κήπο και δεν παρουσιάζει συχνά προβλήματα από προσβολές εντόμων και μυκητολογικών ασθενειών. Σε κάποιες περιπτώσεις, μπορεί να προσβληθεί από το έντομο της μελίγκρας, του αλευρώδη, της βαμβακάδας (κοκκοειδή) που δημιουργεί άσπρα σαν βαμβάκι στα φύλλα και τους βλαστούς καθώς και από τον τετράνυχο.\nΓια την αντιμετώπιση τους, μπορούμε να ψεκάσουμε με οικολογικά σκευάσματα θερινού πολτού, αλάτων καλίου και φυσικής πυρεθρίνης που προμηθευόμαστε από γεωπονικά καταστήματα. Eναλλακτικά, μπορούμε να ψεκάσουμε προληπτικά το φύλλωμα του ρυγχόσπερμου διαλύοντας 1 κουταλιά της σούπας τριμμένο πράσινο σαπούνι και μία κουταλιά του γλυκού οινόπνευμα σε ένα λίτρο νερό.\n8. Κι ένα μυστικό για το ρυγχόσπερμο\nΣε αρκετές περιπτώσεις, την πρώτη χρονιά μετά τη μεταφύτευση το ρυγχόσπερμο δεν αναπτύσσεται πολύ. Το γεγονός αυτό δεν πρέπει να μας ανησυχεί, καθώς το ρυγχόσπερμο αρχικά αναπτύσσει το ριζικό του σύστημα και στη συνέχεια την επόμενη χρονιά εμφανίζει πιο έντονη βλάστηση και γρήγορη ανάπτυξη.\nΠερισσότερα καλλωπιστικά φυτά και λουλούδια\n40 φυτά που αντέχουν στο κρύο για κήπο και μπαλκόνι\n12 ανθεκτικά φυτά εξωτερικού χώρου για όλο τον χρόνο\n25 φυτά κατάλληλα για φράχτη\nΑναρριχώμενα Φυτά Μαθαίνω τα φυτά Συμβουλές Φροντίδας Φυτά για Φράχτη\n31 Μάρτιος 2022 20:11\nΚαλησπέρα αγαπητό site,\nΕχω ενα ρυχοσπερμο απο περυσι σχετικα μικρό. Το τελευταίο διάστημα εμφάνισε κατι μεγαλες μαυρες κηλίδες πανω σε καποια φυλλα. Τι μπορει να ειναι?\n3 Απρίλιος 2022 11:14\nΚαλημέρα Ανδρέα. Μπορεί να είναι προσβολή από μυκητολογική ασθένεια. Φρόντισε να μην το ποτίζεις υπερβολικά. Ποτίζεις όταν στεγνώνει το χώμα. Κάνε και έναν ψεκασμό με σκεύασμα χαλκού για να το αντιμετωπίσεις.\n26 Μάρτιος 2021 11:54\nΚαλησπέρα και συγχαρητήρια. Στην περιπτωση μου λοιπόν, αγορασα απο φυτώριο δυο ρυγχοσπερμα στα μεσα Οκτωβρίου. Οι συνθηκες μεταφύτευσης ήταν ιδανικές, οσο και η θέση σε σχεση με ηλιο και αερα. Τα φυτεψα σε γλαστρες με χαλικι στο κατω μέρος της γλαστρας, για καλη αποστραγγιση, και εβαλα και περλίτη στο χωμα για καλύτερο αερισμο. Τα ποτιζα οταν το ειχε στεγνωσει, κανοντας ελεγχο με ξυλάκι. Διαβασα σε προηγομενες απαντησεις σας και τα ψεκαζα και με διάλυμα απο φύκια , αραιωμένο με νερο. Στο διαταυτα, τελη Μαρτίου και δεν εχει μεινει ουτε ενα φύλλο πράσινο. Αποτην αρχική μεταφύτευση μαραζωσαν και απλα ηταν ενα ξεθωριασμενο πράσινο. Ελεγχοντας τους κορμους των φυτων καταλαβαινω οτι ακομη ειναι χλωροι. Εχετε καμια συμβουλή για την δικη μου περίπτωση ή να στραφω μονο στα παχυφυτα και τους κακτους;\n26 Μάρτιος 2021 17:33\nΚαλησπέρα Γιώργο. Μπορείς να τα κλαδέψεις αυτή την εποχή και να προσθέσεις λίγο λίπασμα.\n4 Ιανουάριος 2021 22:44\nΤο 2007 φύτευσα δύο φυτά, ένα Νότια και ένα Βόρεια σε φράκτη 7 μέτρον. Και τα δύο φυτά έχουν υπερκάλυψη τον φράκτη Και το νότιο φυτό το έχω στρέψει προς τα ανατολικά τού φράκτη. Κάθε χρόνο από τούς σπόρους Τον φυτών που πέφτουν\nστο έδαφος δημιουργούνται περίπου δέκα νεα φυτά τα οποία τα μαζεύω τα βάζω γλάστρακια. Από τα δύο πρώτα φυτά τώρα έχω περίπου 15 φυτά κήπο μου και έχω δώσει πάρα πολλά σε φίλους.\nΤώρα ο λόγος Που γράφω Είναι φέτος για πρώτη φορά το νότιο αρχικό φυτό που είναι και πιο μεγάλο άρχισε να ξεραίνονται τα φύλλα, αρχικά στις άκρες και μετά σε όλο το φύλο και περισσότερο στα ψηλά σημεία. πραγματικά ανησυχώ γι’αυτό το φυτό,\nΚαι θα ήθελα να με συμβούλεψετε τι ενέργειες να κάνω. Ευχαριστώ.\n5 Ιανουάριος 2021 02:16\nΘα ήταν καλό να ψεκάσεις άμεσα με διάλυμα χαλκού το φύλλωμα του ρυγχόσπερμα. Στις αρχές της άνοιξης, μπορείς να κλαδέψεις τα ξερά φύλλα και να προσθέσεις πλήρες λίπασμα πλούσιο σε άζωτο.\n2 Δεκέμβριος 2020 11:40\nΕυχαριστούμε για τις πολύτιμες συμβουλές!\nΜόλις συνέλεξα σπόρους από το ρυχόσπερμό μου. Θα ήθελα να ρωτήσω αν μπορώ να τους φυτέψω άμεσα ή αν θα πρέπει να τους αποθηκεύσω μέχρι την άνοιξη. Η αποθήκευση μειώνει τη φυτρωτικότητά τους; Επίσης, θα πρέπει να αφαιρέσω τη φουντίτσα τους και ποιο είναι το κατάλληλο χώμα για τη φύτευση των σπόρων;\nΕυχαριστώ πολύ και καλή σας συνέχεια.\n3 Δεκέμβριος 2020 18:06\nΚαλησπέρα Βίκυ και σε ευχαριστούμε για τα καλά σου λόγια. Καλύτερα να περιμένεις και να φυτέψεις τους σπόρους του ρυγχόσπερμου στις αρχές της άνοιξης. Να αφαιρέσεις την φουντίτσα τους και να τους φυτέψεις με ειδικό φυτόχωμα για σπορεία.\n1 Νοέμβριος 2020 23:06\nΓεια σας! Θα ήταν καλή επιλογή ρυγχοσπερμο ως φραχτης σε αμπελι; αντέχει στον αέρα, το “ανέχεται” το αμπελι; κ από που μπορώ να το βρω;\n2 Νοέμβριος 2020 13:37\nΚαλησπέρα Γιώτα. Είναι καλή επιλογή το ρυγχόσπερμο αν και την πρώτη χρονιά δεν έχει πολύ μεγάλη βλαστική ανάπτυξη. Μπορείς να βρεις το ρυγχόσπερμο σε φυτώρια της περιοχής σου.\n27 Οκτώβριος 2020 07:58\nΚαλησπέρα,έχω έναν τοιχο,στον οποίο κάλυψα ολόκληρη την επιφάνεια του με δυχτι ( ειδικό για αναρρίχηση φυτών)σ σαν το καφασωτο πλέγμα.Επειδη το ρυγχοσπερμο ξέρω ότι χρειάζεται στήριξη και «δέσιμο» για να αναπτυχθεί,ήθελα να ρωτήσω,χρειάζεται να τα «τεντωσω» τα κλαδιά του ή απλά να τα αφήσω στο δυχτι κάπως πλεγμένα;;\n27 Οκτώβριος 2020 13:30\nΚαλησπέρα Σάββα. Δεν χρειάζεται να τεντώσεις τα κλαδιά του ρυγχόσπερμου καθώς το φυτό θα αναπτυχθεί πάνω στο καφασωτό και θα πλέξει τους βλαστούς του.\n17 Οκτώβριος 2020 08:57\nΓειά σας, θέλω να καλύψω μια παραγγα που βρίσκετε σε εγκατελειμενο οικοπεδο που βρίσκετε δίπλα στο σπίτι μου. Είναι κατάλληλο το ρυγχοσπερμο; (η γλάστρα θα είναι στην δική μου μεριά) επίσης θα καλύψει κάποιες μυρωδιές λόγο του ότι είναι και η τουαλέτα για τις γάτες της γειτονιας; έχετε να μου προτείνετε κάποια άλλη λύση; Ευχαριστώ προκαταβολικά\n17 Οκτώβριος 2020 13:46\nΚαλησπέρα. Το ρυγχόσπερμο είναι μια καλή επιλογή αρωματικού αναρριχόμενου για να φυτέψεις όπως και το γιασεμί και η στεφανωτή αν δεν έχει πολλούς δυνατούς ανέμους εκεί.\n16 Οκτώβριος 2020 07:17\nΕυχαριστουμε πολύ για τις πολυτιμες συμβουλες σας\nΕχω εδω κ τρία χρόνια ριχόσπερμα που δεν αναπτύσεται , αλλα ανθίζει\nΟταν το φύτεψα παρατήρησα οτι το εδαφος ήταν πετρώδες. Αν το μεταφυτεψω θα χαλάσει;;\nΕπίσης εχω κ δεύτερο ριχόσπερμα σε γλάστρα μεγάλη που αναρριχάται με βλαστους μεγαλους χωρις φυλλα κ ορισμενα φυλλα εχουν ασπρες κηλιδες σαν πιτσιλιες\nΤι μου προτείνετε;;\n16 Οκτώβριος 2020 09:55\nΚαλησπέρα Μαρία. Καλύτερα να μεταφυτεύσεις το ρυγχόσπερμα στις αρχές της άνοιξης αφού κάνεις ένα ελαφρύ κλάδεμα. Για το δεύτερο ρυγχόσπερμα που έχεις σε γλάστρα, οι άσπρες κηλίδες μπορεί να είναι γαλακτώδες υγρό που βγαίνει από τα φύλλα και τους βλαστούς όταν σπάσουν. Διαφορετικά, μπορεί να είναι προσβολή από το έντομο της βαμβακάδας (ψευδόκοκκου) οπότε μπορείς να ψεκάσεις με διάλυμα θερινού πολτού για να το αντιμετωπίσεις.\n6 Οκτώβριος 2020 14:31\nΚύριε Κώστα καλησπέρα σας,\nΑγόρασα τον Μάιο του 2020 2 ρυγχοσπερμα του 1 μέτρου το καθένα. Αν και τα ποτίζω με την συχνότητα που αναφέρετε παραπάνω δεν Παρατηρήθηκε ανάπτυξη και ενώ έβαλα και λίπασμα. Επίσης το φύλλωμα του είναι σε κάποια σημεία ανοιχτό πράσινο κι όχι σκούρο όπως το αγόρασα. Η θέση τους είναι σε ημισκιερο μέρος και τοποθετημενα σε γλάστρες.Τι με συμβουλευετε να κάνω? Σας ευχαριστώ εκ των προτέρων.\n7 Οκτώβριος 2020 09:53\nΚαλημέρα Δανάη. Το ρυγχόσπερμα χρειάζεται χρόνο για να αναπτύξει το φύλλωμα του. Συγκεκριμένα, την πρώτη χρονιά μετά την μεταφύτευση του αναπτύσσεται το ρίζωμα του και την επόμενη χρονιά βλέπουμε μεγαλύτερη ανάπτυξη του φυλλώματος του. Μπορείς αυτή την εποχή να του προσθέσεις υδατοδιαλυτό λίπασμα τύπου 20-20-20\n29 Σεπτέμβριος 2020 22:08\nΘα ήθελα να σας ρωτήσω πως μπορω να βοηθήσω αυτή την εποχή το ρυγχόσπερμο μου να αναπτυχθεί περισσότερο;\n30 Σεπτέμβριος 2020 08:53\nΚαλησπέρα Θεόφιλε. Μπορείς να προσθέσεις υγρό λίπασμα πλούσιο σε άζωτο, αρχές φθινοπώρου, καθώς βοηθά στην ανάπτυξη του ρυγχόσπερμου και να φτιάξει πλούσιο φύλλωμα.\n5 Σεπτέμβριος 2020 19:15\nΚαλησπέρα σας. Εχουμε ριχοσπερμο σε γλάστρα στο μπαλκόνι κ έχει βγάλει στον κορμο του κιτρινοπα/ασπρα πραγματα σαν σφουγγαρι (ισως μυκητας)?. Το εχουμε ραντίσει με οινόπνευμα και Ava αλλά τα φύλλα μαυρίζουν και φαίνεται να πεθαίνει σε αυτά τα σημεία. Ευχαριστώ!\n5 Σεπτέμβριος 2020 20:16\nΚαλησπέρα Stefan. Πιθανότατα, το ρυγχόσπερμα εχει προσβληθεί από το έντομο της ψώρας (κοκκοειδή). Ψέκασε με διάλυμα θερινού πολτού που θα προμηθευτείς από γεωπονικά καταστήματα.\n6 Σεπτέμβριος 2020 09:57\nΕυχαριστώ παρά πολύ Κώστα για την απάντηση. Μας είπανε κιόλας πως μπορεί να είναι επιγενη ρυζίδια απλά, άρα όχι κακό για το φυτό. Η αλήθεια είναι πως δεν φαίνεται να επηρεάζει το φυτό αρνητικά. Να βάλουμε λες θερινό πολτό προληπτικά? Και πάλι ευχαριστώ πάρα πολύ για τον χρόνο σου!\n7 Σεπτέμβριος 2020 10:06\nΘα ήταν καλό να κάνεις ένα ψεκασμο προληπτικά με θερινό πολτό. Έτσι κι αλλιώς θα βοηθήσει για την αντιμετώπιση της βαμβακάδας.\n9 Σεπτέμβριος 2020 08:38\nΕυχαριστώ και πάλι πάρα πολύ, θα το κάνω άμεσα.\n12 Αύγουστος 2020 13:33\nΓεια σας.Το ρυγχοσπερμο που εχω σε γλάστρα,έβγαλε κτ σαν φασολακι ,πρώτη φορά το βλέπω,τι είναι?σπόροι? Ευχαριστώ\n13 Αύγουστος 2020 09:16\nΚαλημέρα. Είναι ο καρπός του ρυγχόσπερμου και μπορείς να πάρεις σπόρους για να τους φυτέψεις την άνοιξη.\n31 Ιούλιος 2020 13:55\nΠηρα πριν 2 μήνες ενα ρυγχοσπερμο το εχω σε μεγάλη γλαστρα σχετικά και γενικα αρχιζει να αναπτύσσετε αλλα εδω και μια βδομάδα που εχει ανέβει η θερμοκρασία παρατηρώ ότι κιτρινιζουν στις ακρες τα φύλλα του και τα φυλλα που ειναι απο τν μέση του φυτου και προς τα κάτω γίνονται καφέ και πέφτουν.. Το ποτίσω οταν ξεραινεται το χωμα δλδ περίπου κάθε 3 μερες και ειναι σε θεση στο μπαλκόνι που το βλέπει μεσημεριανός ηλιος… Τι να κάνω για να μην του πέφτουν τα φυλλα??\n31 Ιούλιος 2020 17:26\nΚαλησπέρα Μαρία. Μπορείς να μετακινήσεις το ρυγχόσπερμο σε πιο ημισκερό σημείο ή να ποτίζεις κάθε 2 μέρες γιατί πιθανότατα παθαίνουν εγκαύματα τα φύλλα του.\n11 Αύγουστος 2020 14:32\nΤα φυλλα στο ρυγχοσπερμο μου πέφτουν συνεχώς και ειναι σχεδον ξερα (εχουν πρασινο χρώμα με καφε κηλίδες στις ακρες) με αποτέλεσμα να έχουν μεινει πάνω 10 φυλλα. Ειναι σε θεση που το βλέπει ο ήλιος περιπου 2 ωρες και το ποτιζω οταν χρειάζεται (βαζω υγρασιομετρο για να δω ποτε θελει πότισμα). Τι να κάνω για να βγαλει φύλλα πάλι?? Να του βαλω λιπασμα?\n13 Αύγουστος 2020 11:47\nΚλάδεψε τα ξερά φύλλα και ψέκασε με διάλυμα χαλκού. Πρόσθεσε υγρό λίπασμα φυκιών για τόνωση και για να βγάλει καινούρια φύλλα.\n31 Ιούλιος 2020 10:58\nΈχω ένα ρυγχοσπερμο εδώ και χρόνια σε μια γλάστρα 50/40 και το έχω σαν διαχωριστικό (Το έχω πλέξει σε σιδεριά και άπλωσε μόνο του μετά). Ανθίζει λίγο, κοκκινίζουν κάποια στιγμή τα φύλλα του μετά τον χειμώνα αλλά μετά όλα καλά.Θα ήθελα να ρωτήσω λόγω ότι η γλάστρα είναι πολύ μεγάλη και δεν βγαίνει απ’εκεί πού έχει τοποθετηθεί ,αν προσθέσω χώμα νέο επάνω στη γλάστρα θα το βοηθήσω και λίπασμα το φθινόπωρο ή την Άνοιξη? Και τι χώμα να προσθέσω?Για να κάνω κανονική μεταφύτευση πρέπει να σπάσω όλα τα κλαδιά του(έχει πλέξει πολύ στα κάγκελα) άρα είναι αδύνατον.\nΕυχαριστώ πολύ εκ των προτέρων για τις συμβουλές σας.\n31 Ιούλιος 2020 17:28\nΚαλησπέρα Ρένα. Μπορείς να προσθέσεις στη γλάστρα του ρυγχόσπερμου φυτόχωμα γενικής χρήσης για να γεμίσεις τη γλάστρα και να προσθέσεις το φθινόπωρο υγρό λίπασμα φυκιών που βοηθά στην τόνωση του φυτού και του ριζικού συστήματος.\n30 Ιούλιος 2020 10:27\nΚαλή σας μέρα.Εχω ένα μπαλκονιμεσα στον ήλιο κ όσες φορές έβαλα ριγχοσπερμο μου Μαραθηκε.Εχω μια πέργκολα κ προσπαθώ να την Καλυψώ.οταν τα είχα αγοράσει τα μεταφυτεψα σε γλάστρα αμέσως κ τα πότισα δύο με τρεις φορές την εβδομάδα.Τι φταίει?Έχω απελπιστει.Σας ευχαριστώ εκ των προτερων\n30 Ιούλιος 2020 11:00\nΚαλημέρα Μυρσίνη. Πιθανότατα, το ρυγχόσπερμο δυσκολεύτηκε στην έντονη ηλιοφάνεια μετά την μεταφύτευση. Ίσως, καλύτερα να κάνεις την μεταφύτευση και για δύο εβδομάδες μετά να το έχεις σε δροσερό μέρος και σταδιακά να το έκθέτεις σε άμεσο ηλιακό φως.\n14 Ιούλιος 2020 20:14\nΟι καρποί του ριχοσπέρματος, που είναι σαν μακρόστενα φασόλια, τρώγονται;\n15 Ιούλιος 2020 10:45\nΚαλημέρα Φώτη. Οι καρποί του ρυγχοσπέρματος δεν τρώγονται.\n7 Ιούλιος 2020 13:32\nΚαλησπέρα! Θέλω να φυτέψω ρυγχόσπερμο σε μεγάλη ζαρντινιέρα σε ταράτσα προκειμένου να καλύψει πέργκολα. Για να μπορέσει να μεγαλώσει αρκετά το φυτό 50 εκ. βάθος ζαρντινιέρας είναι αρκετά; Υπάρχει διαφορά στην ανάπτυξη του φυτού ανάλογα με το υλικό της ζαρντινιέρας (τσιμέντο/ γαλβανισμένο μέταλλο); Ευχαριστώ πολύ εκ των προτέρων!\n7 Ιούλιος 2020 19:02\nΚαλησπέρα Ελένη. Βάθος ζαρντινιέρας 50 εκατοστά είναι αρκετό για την ανάπτυξη του ρυγχοσπερμου. Η τσιμεντένια ζαρντινιέρα πιθανότατα θα ζεσταίνεται λιγότερο από τη μεταλλική και γιαυτό ίσως είναι προτιμότερη για την φύτευση.\n19 Ιούνιος 2020 22:58\nΑυτη την εποχή μπορώ να το κλαδέψω, έχει φτιάξει τοίχο και έχει πλέξει στα κάγκελα,\nαλλά έχει μεγαλύτερο πάχος από το επιθυμητό.\nΕίναι 12 χρόνων, και πολύ υγιές.\nΑύτό το πάχος θέλω να περιορίσω.\n20 Ιούνιος 2020 21:57\nΚαλησπέρα Ευγένιε. Μπορείς να κάνεις ένα ελαφρύ κλάδεμα του ρυγχόσπερμου αυτη την εποχή και ένα πιο αυστηρό στις αρχές της άνοιξης όταν περάσουν οι παγωνιές του χειμώνα.\n13 Ιούνιος 2020 21:49\nSas parakalo voithisteme ..to rixospermo m parolo pou t vazo kai to lipasma tou den anthofori ti na tou kano na to voithiso? To exo edo kai ligous mines..?? Euxaristo!\n14 Ιούνιος 2020 10:51\nΚαλησπέρα Κυριακή! Μείωσε το πότισμα στο ρυγχόσπερμο. Φρόντισε να μην ποτίζεις υπερβολικά γιατί δεν θα σου χαρίσει ανθοφορία.\n31 Μάιος 2020 22:58\nΚαλησπέρα σας. Έχω κήπο με κοκκινόχωμα στην Κρήτη. Πριν 3 η 4 χρόνια φυτεψα ριγχοσπερμο για να καλύψω μια μπεργκολα. Ενώ ανθίζει το ύψος του παραμένει σε νανα κατάσταση. Μ έχει απογοητευση. Λίπασμα εννοείται του βάζω. Παραπάνω διάβασα κάτι για άζωτο. Τι με συμβουλεύεται;;\n1 Ιούνιος 2020 18:50\nΚαλησπέρα Ευαγγελία. Πιθανότατα λόγω του εδάφους το ρυγχόσπερμα δεν αναπτύσσεται πολύ. Μπορείς να βάλεις υγρό ή υδατοδιαλυτό λίπασμα αζώτου για να βοηθήσεις την ταχεία ανάπτυξη του ρυγχόσπερμου.\n18 Μάιος 2020 18:34\nΑγοράσα πριν από 3 εβδομαδες ενα ρυγχοσπερμα του άλλαξα γλάστρα και το έβαλα σε μεγαλύτερη..Ενώ Όλα ήταν καλά παρατήρησα ότι μαραθηκαν τα άνθη του. Τι θα μπορουσα να κάνω τώρα για να το βοηθήσω; αυτή την εποχή με τον καύσωνα πόσες φορές χρειάζεται πότισμα την εβδομαδα;\n18 Μάιος 2020 20:28\nΚαλησπέρα Εύη. Λόγω της μεταφύτευσης του ρυγχόσπερμου, πιθανότατα μαράθηκαν τα άνθη του. Πότιζε κάθε 3 μέρες το ρυγχόσπερμα και βάλε και υγρό λίπασμα φυκιών για τόνωση.\n4 Μάιος 2020 16:27\nΣυγχαρητήρια για το site και τα άρθρα σας. Το παρακολουθώ συνεχώς για τη φροντίδα των φυτών μου.\nΘα εκτιμούσα μια βοήθεια σε μια ερώτηση που έχω για τη συνύπαρξη φυτών. Σκέφτομαι να φυτέψω σε ζαρντινιέρα 2 είδη φυτών και αναρωτιέμαι αν μπορούν να συνυπάρξουν βάσει των αναγκών που έχουν. Πότισμα, λίπανση κλπ. Αυτά τα φυτά είναι το ρυχοσπερμο και ο κισσός.\nΕυχαριστώ εκ των προτέρων για την βοήθεια.\n4 Μάιος 2020 21:13\nΚαλησπέρα Στέργο. Πράγματι μπορεί να συνυπάρξει το ρυγχόσπερμο με τον κισσό στη ζαρντινιέρα καθώς έχουν παρόμοιες απαιτήσεις σε συνθήκες καθώς και σε φροντίδα ποτίσματος και λίπανσης.\n2 Μάιος 2020 11:31\nΘα ήθελα να σας ρωτήσω τι μπορεί να φταίει για το κοκκίνισμα στα φύλλα από το ρυγχόσπερμο.\nΠιο συγκεκριμένα, έχω ένα ρυγχόσπερμο φυτεμένο σε γλάστρα το οποίο αγόρασα πέρυσι την άνοιξη και δεν μου είχε δώσει μεγάλη ανάπτυξη ούτε ανθοφορία. Φέτος, από την αρχή της άνοιξης, παρόλο που μεγάλωσε πολύ σε ύψος και έχει βγάλει αρκετά μπουμπούκια πολλά φύλλα του κιτρινίζουν και μετά κοκκινίζουν ξεραίνονται και πέφτουν. Παρατήρησα ότι κατά πλειοψηφία είναι παλιά φύλλα αλλά με προβληματίζει το γεγονός ότι έχουν κοκκινίσει και κάποια νέα. Κάνω κάτι λάθος; Έχει προσβληθεί ενδεχομένως από κάποια ασθένεια;\n2 Μάιος 2020 21:02\nΚαλησπέρα Σοφία. Πιθανότατα είναι ελλειψη θρεπτικών στοιχείων που έχει το ρυγχόσπερμα. Κάνε μεταφύτευση σε μεγαλύτερη γλάστρα και πρόσθεσε υγρό λιπασμα για ανθοφόρα φυτά. Πάντως, το κοκκίνισμα στα φύλλα μπορεί να οφείλεται και λόγω παγωνιάς από το χειμώνα.\n2 Μάιος 2020 22:28\n2 Μάιος 2020 02:01\nΜόλις ήρθα για πρώτη φορά σε επαφή με το ρυχοσπερμο και γενικά με την κηπουρική λόγω κυρίως των συνθηκών (καραντίνα).\nΜόλις μεταφυτευσα το ρυχοσπερμο σε μεγαλύτερη γλάστρα και το τοποθέτησα στη θέση του για να ξεκινήσει η αναρρίχηση του….\nΘα ήθελα να ρωτήσω αν σε αυτή την φάση θα χρειαστεί κάποιο λίπασμα για να το βοηθήσει! Διάβασα όταν κάνουμε μεταφύτευση δεν ρίχνουμε λίπασμα.Αν πρέπει να του ρίξω λίπασμα μετά από πόσο καιρό μπορώ να το κάνω και επίσης αν πρέπει να προσέξω κάτι άλλο την εποχή αυτή!\n2 Μάιος 2020 21:15\nΚαλησπέρα Γρήγόρη και καλή επιτυχία στην ενασχόληση σου με την κηπουρική. Μπορείς να βάλεις άμεσα ειδικό λιπασμα για μεταφύτευση, διαφορετικά θα βάλεις λίπασμα γενικής χρήσης μετά από 2 εβδομάδες στο ρυγχόσπερμα σου. Δες αναλυτικές συμβουλές για την μεταφύτευση φυτών στο σχετικό άρθρο που έχουμε δημοσιεύσει.\n26 Απρίλιος 2020 20:17\nΚαλησπερα…..Ακομα μια χρονια και εχω ξεκινησει την μαχη μου με την μελιγκρα….καθε χρονο μου γεμιζουν και τα τρια φυτα που εχω στο μπαλκονι.! Φετος νομιζω πως θα το προλαβω το κακο….ξερεις καποιο δραστικο φαρμακο….ευχαριστω…!!!\n26 Απρίλιος 2020 20:29\nΚαλησπέρα Στράτο. Δες το σχετικό μας άρθρο για την αντιμετώπιση της μελίγκρας.\n20 Μάρτιος 2020 19:24\nΈχω πάρει ένα ρυγχόσπερμο εδώ και ένα χρόνο περίπου,το έχω φυτέψει στο έδαφος προκείμενου να καλύψω ένα φράχτη ωστόσο παρατηρείται ότι δεν έχει καθόλου ανάπτυξη(το ύψος του μένει στάσιμο από την περίοδο της αγοράς).Η θέση του που βρίσκεται δεν έχει πολύ ήλιο και τα φύλλα του παραμένουν σε ικανοποιητική εμφάνιση\n20 Μάρτιος 2020 20:30\nΚαλησπέρα Χαράλαμπε. Πρόσθεσε υδατοδιαλυτό λιπασμα με υψηλή περιεκτικότητα αζώτου αυτή την περιοδο της άνοιξης για να αναπτυχθεί αρκετά το ρυγχόσπερμο.\n9 Φεβρουάριος 2020 19:17\nκαλησπέρα θα ήθελα να καλύψω με ρυγχόσπερμο ένα φράχτη σε οικόπεδο 350 μέτρων. Η περίμετρος είναι 60 μέτρα. Θέλω να το καλύψω τελείως να μην φαίνετε τίποτα από μέσα και από έξω. Πόσα φυτά απαιτούνται ;;;; Ξέρουμε τιμή ;;; ευχαριστώ πολύ.\n10 Φεβρουάριος 2020 16:10\nΚαλησπέρα Διονύση. Θα πρέπει να απευθυνθείς σε φυτώρια για τιμή. Θα χρειαστέις γύρω στα 30 φυτά, καθώς απαιτείται φύτευση οπωσδήποτε ανά 2 μέτρα.\n2 Φεβρουάριος 2020 22:33\nΚαλησπέρα…ακολουθούνται τη συμβουλή σας για τα ανθεκτικά στον αέρα φυτα..αγόρασα ρυγχοσπερμα..το φύτεψα σε μεγάλη ζαρντινιέρα τσιμεντένια..όλα καλά ένα χρόνο τώρα ψήλωσε κανονικά σε πέργκολα το έχω μπλεγμένο…τώρα αυτήν την εποχή τι κάνω??τι του προσφέρω για να συνεχίσει να μεγαλώνει και μου ανθησει την άνοιξη???Σας ευχαριστώ πολύ ?\n3 Φεβρουάριος 2020 18:24\nΚαλησπέρα Μελίκα. Χαιρόμαστε πολύ που το ρυγχόσπερμα σου αναπτύχθηκε στην πέργκολα την πρώτη χρονιά. Αυτή την εποχή, μπορείς να προσθέσεις υγρό λίπασμα φυκιών και μέσα στην άνοιξη, μία φορά το μήνα, να προσθέτεις υδατοδιαλυτό λίπασμα τύπου 20-20-20.\n22 Ιούλιος 2019 16:00\nΑν το ρυχοσπερμο αναπτυσεται κανονικα εχει πρασιναδα αλλα εχει σταματησει να βγαζει ανθη τι κανουμε?\n23 Ιούλιος 2019 11:20\nΚαλημερα Μιχάλη. Μειώνουμε κάπως το πότισμα για να προκαλέσουμε ανθοφορία και πρσθέτουμε υγρό λιπασμα ανθοφορίας κάθε 2 βδομάδες.\n20 Ιούλιος 2019 20:58\nΑγόρασα το ρυγχόσπερμο πριν από δύο χρόνια. Ποτέ δεν κατάφερε να βγάλει φύλλα. Το έβαλα σε μεγαλύτερη γλάστρα, συνεχίζει να μεγαλώνει αλλά έχει ελάχιστα φύλλα, στην ουσία έχω κλαδιά με λίγα φύλλα πάνω.\nΤο χώμα που έχω βάλει είναι καλό. Είναι προστατευμένο σε ημισκιερό μέρος. Έχω αυτόματο πότισμα, που ποτίζει δύο φορές την εβδομάδα τον χειμώνα από 2 λεπτά, και κάθε μέρα το καλοκαίρι από 3 λεπτά. Λίπασμα βάζω ελάχιστες φορές το χρόνο.\n21 Ιούλιος 2019 13:15\nΓεια σου Κωνσταντίνα. Έλλεγξε να διες αν η γλάστρα σου στραγγίζει σωστά και πρόσθεσε υγρό λιπασμα για φυτά κάθε 2 βδομάδες.\n22 Μάιος 2021 12:21\nΓειά σας. Ευχαριστούμε πολύ για την βοήθεια που μας προσφέρετε και το πολύτιμο χρόνο σας!!! Έχω ένα ρυγχοσπερμα φυτεμένο σε μεγάλη πήλινη γλάστρα σε ανατολικό μπαλκονι. Ο ήλιος δεν βλέπει την γλάστρα. Έχει πολύ μεγάλη ανθοφόρια. Τα φύλλα του είναι πολύ λίγα και μικρά. Έριξα υδατοδιαλυτο λίπασμα 20-20-20. Το χώμα νωπό. Πότισα κάθε 2-3 μέρες. Φαίνεται ταλαιπωρημένο. Απορώ που άνθισε τόσο… Τι να κάνω; Ευχαριστώ πολύ!!!\n25 Μάιος 2021 10:50\nΚαλημέρα Σοφία. Πότιζε δύο φορές την εβδομάδα και πρόσθεσε υδατοδιαλυτό λίπασμα κάθε 2 εβδομάδες.\n28 Ιούνιος 2019 22:20\nΠροσφατα αγόρασα ενα ρυγχόσπερμο και τα μεταφύτευσα σε γλάστρα διπλα απο ενα γιασεμί. Ενώ η ανθοφορία και των δυο προχωρούσε κανονικά , ξαφνικα μέσα σε λίγες μέρες όλα τα άνθη και των δυο μαράθηκαν , τα φύλλα λιγόστεψαν και το φυτό δεν αναπτυσεται. Προσθέτω κανονικά , λίπασμα καθώς και σίδηρο , το φυτό ποτίζεται με αυτόματο πότισμα και η θέση του είναι η κατάλληλη. Τι θα μπορούσα να κάνω ή τι μπορεί να πηγαίνει λάθος?\n30 Ιούνιος 2019 18:07\nΚαλησπέρα Γιώτα. Ελεγξε το πότισμα γιατί πιθανότατα τα φυτά σου ποτίζονται υπερβολικά και έτσι δημιουργούνται το πρόβλημα.\n15 Ιούνιος 2019 16:59\nΘα ήθελα παρακαλώ συμβουλές για ντοματιές και προ πάντων την καταπολέμηση της πεταλούδας Tuta\n16 Ιούνιος 2019 01:14\nΚαλησπέρα Νίκη. Δες το σχετικό μας άρθρο με συμβουλές για την καλλιέργεια της ντομάτας καθώς και για την αντιμετώπιση της Tuta στις ντομάτες.\n4 Ιανουάριος 2019 23:03\nΚαλη χρονια να εχετε. Θελω να ρωτησω αν το ωραιο φυλλο θελει κλαδεμα αυτην την επιχη.Τα φυλλα του εχουν πεσει.\nΕπισης η ματωμενη καρδια φαινεται σαν να ξεραθηκε. Την κλαδεψα αρκετα. Εκανα καλα;\n5 Ιανουάριος 2019 13:35\nΚαλησπέρα Αμαλία και καλή χρονιά! Το ωραίο φύλλο συνήθως είναι ετήσιο φυτό και χάνει τα φύλλα του λόγω παγωνιάς. Μόνο σε μέρη με ζεστό χειμώνα επιβιώνει για 2η ή 3η χρονιά. Κλάδσεψε το στα τέλη του χειμώνα αλλά πιθανότατα δεν θα αναβλαστήσει. Σχετικά με τη ματωμένη καρδιά, καλύτερα και αυτή να την κλάδευες μετά το τέλος του χειμώνα.\n13 Οκτώβριος 2018 21:19\nΘα ήθελα σας παρακαλώ να ρωτήσω γιατί έχασε όλα τα φύλλα το Ρυγχόσπερμο\nκαι τι μπορώ να κάνω για να το ξανά επαναφέρω.\n14 Οκτώβριος 2018 11:11\nΗ πτώση των φύλλων του ρυγχόσπερμου μπορεί να οφείλεται αε υπερβολικό πότισμα ή σε απουσία ποτίσματος καθώς και σε υπερβολική λίπανση. Σε κάθε περίπτωση καθάρισε ελαφρά ξερά κλάδια και πρόσθεσε στο πότισμα εκχύλισμα από φύκια για τόνωση του φυτού σου. Αν το έχεις φυτέψει σε γλάστρα και είναι σχετικά μικρή, κάνε μεταφύτευση σε γλάστρα λίγο πιο μεγάλη. .


Λυγαριά I Vitex Agnus Castus | Βοτανα\nΚάποιες από τις θεραπευτικές ιδιότητες της λυγαριάς, είναι η μαλακτική της δράση και οι θερμαντικές ιδιότητες όπου σε συνδυασμό, ανακουφίζουν από πόνους διαστρεμμάτων, πονοκεφάλους και μυϊκούς τραυματισμούς.\nΟ τομέας όμως που το βότανο αυτό αριστεύει, είναι το κομμάτι της γυναικολογίας, με δράσεις αποκλειστικά ευεργετικές για τη γυναικεία φύση από την αρχή της έμμηνου ρύσης μέχρι την εμμηνόπαυση.\nΓυναίκες που υποφέρουν από ορμονικές διαταραχές μπορούν να καταφύγουν στη φυσική λύση της χρήσης αφεψήματος λυγαριάς, καθώς λειτουργεί ως φυσικός ρυθμιστής ορμονών, εξισορροπώντας την παραγωγή οιστρογόνων και προγεστερόνης. Με τη ρύθμιση ορμονών επιτυγχάνεται και μείωση της ακμής που σχετίζεται με τις ορμονικές διαταραχές.\nΜια ακόμα εφαρμογή της λυγαριάς είναι η χρήση για την αντιμετώπιση στειρότητας οφειλόμενη σε ορμονικές διαταραχές, και δρα ενάντια στην υπογονιμότητα. Ενώ μια τελευταία εφαρμογή και ιδιαίτερα ευεργετική είναι για την αντιμετώπιση των προβλημάτων που συνδέονται με την εμμηνόπαυση. Προσφέρει συναισθηματική ομαλότητα και βοηθά το σώμα να επανέλθει και να δεχτεί την ορμονική αλλαγή, με πολύ εξασθενημένα συμπτώματα.\nΗ λυγαριά, απαγορεύεται να καταναλώνεται όταν παράλληλα γίνεται χρήση αντισυλληπτικών χαπιών, κατά τη διάρκεια της εγκυμοσύνης και κατά τη διάρκεια του θηλασμού. Αν παρατηρηθεί αύξηση συμπτωμάτων της έμμηνου ρύσης κατά τη διάρκεια λήψης λυγαριάς, θα πρέπει να διακόψετε.\nΔιαβάστε περισσότερα για τις καλλυντικές χρήσεις της λυγαριάς και την θρεπτική αξία της λυγαριάς!\nαντικαταθλιπτικα βοτανα, βότανα, βότανα για ακμή, βότανα για αϋπνία, βοτανα για γυναικολογικα προβληματα, βοτανα για διαστρεμμα, βοτανα για εμμηνοπαυση, βοτανα για θηλασμο, βοτανα για κατακρατηση υγρων, βοτανα για οιδηματα, θεραπευτικά βότανα, θερμαντικα βοτανα, λυγαριά, μαλακτικά βότανα, ορμονορρυθμιστικα βοτανα


Έβαλαν γκολ ανθρωπιάς στα Καθιανά (photos) - Flashnews.gr\nΈβαλαν γκολ ανθρωπιάς στα Καθιανά (photos)\nΟ σκοπός που μαζεύτηκαν τέσσερις ομάδες στα Καθιανά τη Δευτέρα (21/10) το απόγευμα ήταν ιερός, αφού θα συγκεντρωνόταν ένα ποσό για να δοθεί σε μια οικογένεια του Ακρωτηρίου, ώστε το μικρό παιδί της να υποβληθεί άμεσα σε επέμβαση σε εξειδικευμένο ιατρικό κέντρο.\nΣτο αγωνιστικό κομμάτι έγιναν τρεις αναμετρήσεις διάρκειας 45 λεπτών.\nΣτο πρώτο παιχνίδι η Κ20 του Πλατανιά κέρδισε 3-0 την Ένωση Θύελλα-Καμίνια, με σκόρερ τους Μιχαήλ, Χαραλαμπάκη και Τσίτα.\nΟ Κισσαμικός στο δεύτερο ματς κέρδισε 1-0 την Κ20 με γκολ του Μαντζιούνη στο 42', με τον ίδιο παίκτη να έχει καλές ευκαιρίες για γκολ στο 7' και στο 24'.\nΣτο τελευταίο παιχνίδι ο αξιόμαχος Πανακρωτηριακός κατάφερε απέναντι στον Κισσαμικό να "κρατήσει" το "μηδέν" (0-0), έχοντας και σημαντικές ευκαιρίες για κάποιο γκολ με τους Ιωαν. Καλλέργη (6' και 42'), Μιχελάκη (23') και Κυριακάκη (41'). Από την άλλη ο εκπρόσωπος των Χανίων στη Γ' Εθνική έφτασε κοντά στο γκολ με τους Κοκάκη (20' και 24'), Κιν (25'), Ψαράκη (36') και Μπαμπουνάκη (37').\nΟ Σπύρος Μπαξεβάνος έδωσε χρόνο συμμετοχής στους Μπέκα, Μπαμπουνάκη από την ομάδα Παίδων και στους Καραμέτα και Σεϊτανίδη από τον Νέο Κισσαμικό,\nΈνωση Θύελλα Καμίνια-Πλατανιάς Κ20 0-3\n(Μιχαήλ, Χαραλαμπάκης, Τσίτας)\nΕΘΚ (Σταμάτης Φλεμετάκης): Ν. Κελάκης, Κοκογιαννάκης, Β. Ανδρεαδάκης, Καλλιγέρης, Π. Ανδρεαδάκης, Γαβαλάς, Ψυχογιός, Σκριάπας, Τσαρδακάς, Παυλίδης, Καστρινάκης.\nΈπαιξαν και οι Κυριαζό, Σακκάς.\nΠλατανιάς Κ20 (Νίκος Μαναρώλης): Χατσικίδης (30' Τάμπος), Στ. Κελάκης, Μιχαήλ, Χαραλαμπάκης, Κοκονάκης, Πατρικάκης, Κολομπάκης, Ζουμπατόπουλος, Κασνής, Χαλκιαδάκης, Τσίτας.\nΠλατανιάς Κ20-Κισσαμικός 0-1\nΠλατανιάς Κ20 (Νίκος Μαναρώλης): Τάμπος (15' Πενταράκης), Γαλανίδης, Μπουρμπάκης, Μαυρεδάκης, Μπένος, Πατρικάκης, Κολομπάκης, Κελάκης, Χαλκιαδάκης, Χαραλαμπάκης, Τσίτας.\nΚισσαμικός (Σπύρος Μπαξεβάνος): Βλαχάκης, Γιουρουκάκης, Παπακαστρήσιος, Ενγκουέμ, Εσόνο, Λ. Κομπογεννητάκης, Ανιάνγκμε, Κοκάκης, Ψαράκης, Κιν, Μαντζιούνης.\nΠανακρωτηριακός (Βασίλης Παπαδάκης): Λάκκας (26' Κουρομιχελάκης), Σουλτάνος, Μπικάκης, Καλαμπακάκης, Σηφάκης, Ιωαν. Καλλέργης, Πάλλας, Ιακ. Καλλέργης (29' Καλλιγέρης), Χατζηδάκης (32' Μπαχλιτζανάκης), Κυριακάκης, Μιχελάκης.\nΚισσαμικός (Σπύρος Μπαξεβάνος): Κοντοπίδης, Γιουρουκάκης, Παπακαστρήσιος, Ενγκουέμ, Εσόνο (30’ Καραμέτας), Λ. Κομπογεννητάκης, Ανιάνγκμε (30’ Μπαμπουνάκης), Κοκάκης (30’ Μπέκας), Ψαράκης, Κιν (30’ Σεϊτανίδης), Μαντζιούνης (14’ Κουμπρόγλου).\nΤρίτη, 22 Οκτωβρίου 2013, 13:25


Μετά τα αναπτυξιακά συνέδρια τι; | Εφημερίδα η Εποχή\nΜετά τα αναπτυξιακά συνέδρια τι;\nΤα αναπτυξιακά συνέδρια ολοκληρώνονται σε λίγο. Κάθε Περιφέρεια της χώρας, με διαφορετική ένταση και συμβολή, ενεπλάκη σε μια καινοτόμα συμμετοχική διαδικασία καταγραφής και διατύπωσης αναπτυξιακών προτάσεων και σχεδιασμών, συναθροίζοντας στο ίδιο τραπέζι κυβέρνηση, τοπική αυτοδιοίκηση, παραγωγικούς φορείς και πολίτες. Υπολογίζεται ότι περίπου δέκα χιλιάδες άτομα συμμετείχαν και παρακολουθήσαν τις συνεδριακές ημερίδες. Τα κυβερνητικά κλιμάκια και ο ίδιος ο πρωθυπουργός είχαν συνεχή και πρωταγωνιστικό ρόλο, κυρίως στην ολοκλήρωση της κάθε συνεδριακής διαδικασίας. Η ταυτόχρονη κάθοδος και παρουσία υπουργών στις θεματικές ημερίδες έδωσε την ευκαιρία στην κεντρική διοίκηση να αντιληφθεί εν τάχει το επίπεδο και την ποιότητα του κάθε αιτήματος, πρότασης και παρατήρησης, που στο σύνολο της η τοπική οργανωμένη και μη κοινωνία μπόρεσε να εκφράσει και διεκδικήσει. Τα επιτόπια τελικά υπουργικά συμβούλια, έδωσαν στον πρωθυπουργό τη δυνατότητα να συνθέσει και ανακοινώσει μια σειρά παρεμβάσεων και μέτρων, που αφορούσαν και κάλυπταν τις ιδιαιτερότητες της κάθε μιας Περιφέρειας ξεχωριστά.\nΗ συνολική αποτίμηση θα βασιστεί σε μια σειρά από εκτιμήσεις και παρατηρήσεις χρήσιμες για τη συνέχεια του εγχειρήματος, που βρίσκεται σε εξέλιξη. Τα ποιοτικά και ποσοτικά αποτελέσματα, όσο και οι διαδικασίες που υιοθετήθηκαν και χαρακτήρισαν την οργάνωση των συνεδρίων, συνθέτουν την κρίσιμη πολιτική ύλη, πάνω στην οποία θα πρέπει να κεφαλαιοποιηθεί η κτηθείσα εμπειρία και να επιχειρηθεί η εξαγωγή συμπερασμάτων από αυτή την πρωτόγνωρη-ξεχωριστή «επίσκεψη στην περιφέρεια».\nΗ κάθοδος/παρουσία των κυβερνητικών κλιμακίων συχνά αναδείκνυε ελλείμματα στο μεταξύ τους συντονισμό. Οι υπουργικές παρεμβάσεις ακολουθούσαν παράλληλες διαδρομές και δεν συναντούνταν συσσωρευτικά σε ολοκληρωμένες προτάσεις. Αυτό επιχείρησε να καλύψει η πρωθυπουργική σύνθεση συνοπτικά στο τέλος της κάθε ημερίδας. Μια «συντονιστική προπαρασκευή» θα επέτρεπε στο κάθε υπουργείο να επεξεργαστεί έγκαιρα και με συμβατό προς την προσυνεδριακή συσσωρευθείσα ύλη, τις απαντήσεις και πρωτοβουλίες του. Η έλλειψη ενός κεντρικού κυβερνητικού αναφορικού σημείου απέτρεψε αυτή τη δυνατότητα.\nΑπό την μεριά των κοινωνικών φορέων και ειδικά από τους εκπροσώπους της τοπικής αυτοδιοίκησης, τα εκφρασθέντα αιτήματα, τόσο στην προσυνεδριακή διαδικασία επαφών όσο και κατά τη διάρκεια των συνεδρίων, συχνότατα αναγνωρίζονταν σε ένα πλαίσιο τοπικιστικής διεκδίκησης με στοιχεία, δύσκολα να αποφευχθεί, «πελατισμού». Τα αιτήματα συσσωρεύτηκαν σε μια ογκώδη «αποθήκη αιτημάτων», η ιεράρχηση και αξιολόγηση των οποίων έχει καταστεί το κύριο μετασυνεδριακό μέλημα.\nΟι Περιφέρειες απέφυγαν να προβάλουν και υποστηρίξουν τα σε εξέλιξη πενταετή αναπτυξιακά προγράμματα, αφήνοντας να εννοηθεί ότι «όλα τώρα αρχίζουν». Η ποιότητα της επεξεργασίας των τρέχοντων πενταετών περιφερειακών προγραμμάτων και οι ασαφείς στοχεύσεις των βρίσκονται συχνά σε αναντιστοιχία με τα λειτουργικά τους αποτελέσματα. Σε κάθε περίπτωση, κάθε νέα αναπτυξιακή στρατηγική δεν μπορεί να θεωρείται ανεξάρτητη και αυτονομημένη από τη μέχρι τώρα λειτουργούσα διαδικασία και μέθοδο που κάθε Περιφέρεια υιοθέτησε.\nΗ συνάντηση μιας, μέχρι τώρα, ασυντόνιστης κυβερνητικής πρωτοβουλίας, με την αμηχανία και την δυσκολία της κοινωνίας να προδιαγράψει πειστικά τις αναπτυξιακές της αναμονές και στόχους, δυσκολεύει την εκκίνηση της «δεύτερης φράσης», όπου τα αιτήματα θα πρέπει να στοιχηθούν σε ένα συγκεκριμένο και ολοκληρωμένο περιφερειακό σχέδιο ανάπτυξης. Η πρόσφατη δημοσιοποίηση από την κυβέρνηση της «Στρατηγικής Ανάπτυξης για το ��έλλον» περιγράφει τις κατευθύνσεις και τους στόχους για τη σύνδεση των περιφερειακών σχεδίων σε ένα εθνικό και βιώσιμο πλαίσιο. Στα θετικά των συνεδρίων η «δημοκρατική πίεση και συμμετοχή», που μέσα σε ένα θαμπό και μελαγχολικό γενικό περιβάλλον ανέδειξε την επιθυμία και την αποφασιστικότητα των τοπικών κοινωνιών να αποκτήσουν λόγο την πορεία της ανάπτυξης που τους αφορά.\nΗ ύλη των συνεδρίων\nΗ αξιολόγηση της συσσωρευθείσας ύλης βρίσκεται ακόμη σε επεξεργασία, ιεράρχηση και αντιστοίχιση με το πλαίσιο της Εθνικής Αναπτυξιακής Στρατηγικής. Έργο δύσκολο και συνθετικό μεταξύ της τεχνικής και της πολιτικής του διάστασης και στόχευσης. Οι αιτηθείσες δράσεις και παρεμβάσεις πρέπει να ιεραρχηθούν με βάση σαφή, αποδεκτά και διαφανή κριτήρια αξιολόγησης, επιλέγοντας και επιδοτώντας αρχικά εκείνες που επιδρούν και επιφέρουν άμεση βελτίωση του επιπέδου απασχόλησης με τη δημιουργία σταθερών και μονίμων θέσεων εργασίας, ικανών να πράξουν τη μέγιστη δυνατή προστιθέμενη αξία σε ένα παραγωγικό οικοδόμημα χαμηλής αξίας και ασθενούς εξαγωγιμότητας. Η κατηγοριοποίηση σε τοπικά, περιφερειακά και εθνικά έργα θα επιτρέψει ομαδοποιήσεις βελτιωτικές της οικονομικής διάστασης των έργων. Έργα που διευκολύνουν την προσβασιμότητα μεμονωμένων περιοχών σε ένα εθνικό παραγωγικό ιστό είτε εμπλουτίζοντας αναλογικά μια ενιαία παραγωγική αλυσίδα είτε βελτιώνοντας την αποδοτικότητά τους, χρησιμοποιώντας μέσα, τεχνολογίες και υποδομές άλλων περιοχών. Κανένα έργο η επέμβαση δεν είναι ανεξάρτητο από οποιοδήποτε άλλο, όλα συνδέονται και αποτελούν μια παραγωγική αλυσίδα, που αναδεικνύει τις τοπικές παραγωγικές ιδιαιτερότητες, εντάσσοντας τες σε ένα ενιαίο εθνικό κανάλι.\nΚλαδική και γεωγραφική στόχευση\nΗ περίοδος της κρίσης αλλά και η στρεβλή προγενέστερη περίοδος, μείωσε δραματικά τόσο τον συνολικό παραγόμενο πλούτο όσο τη σύνθεση του και τη γεωγραφική του κατανομή. Μια νέα, αγνώριστη χώρα αναδύθηκε και από αυτή θα πρέπει να επανεκκινήσουμε. Η εθνική παραγόμενη προσθετή αξία (ΑΠΑ) αυξήθηκε κατά 69% την περίοδο 2000-2008, ενώ την περίοδο των μνημονίων μειώθηκε κατά 27% (2008-2015). Ο κλάδος της γεωργίας στην περίοδο των δεκαπέντε ετών υποχωρεί κατά 9,7 μονάδες ή 70%, συμβάλλοντας πλέον μόνο κατά 4,2% στη συνολική παραγόμενη αξία! Το ίδιο συμβαίνει στον κλάδο των κατασκευών, που το 2015 αντιπροσωπεύει μόνο το 2,1 της ΑΠΑ. Ο κλάδος της μεταποίησης ανθίσταται και παραμένει περίπου σταθερός κοντά στο 10%. Το εμπόριο υποχωρεί και αντιπροσωπεύει περίπου το ¼ του συνόλου, ενώ μαζί με τη δημόσια διοίκηση καλύπτουν το 45% του συνόλου. Η παραγωγή έχει συρρικνωθεί και έχει διαφοροποιηθεί ως προς τη σύνθεση της σε δομικό επίπεδο. Μόνο μια ριζική και στοχευμένη παρέμβαση μπορεί να την ανακατασκευάσει σε βάθος χρόνου. Ο προνομιακός χώρος δεν μπορεί να είναι άλλος από τον κλάδο της αγροτοδιατροφής. Στην ίδια περίοδο η συμβολή της κάθε Περιφέρειας δεν παρουσιάζει μεγάλες αποκλίσεις. Η Αττική κερδίζει 2,5 μονάδες σε βάρος σχεδόν όλων των άλλων Περιφερειών με ακραία περίπτωση τη Στερεά Ελλάδα (-1) και την Κεντρική Μακεδονία (-0,6). Η κλαδική και η γεωγραφική στόχευση επιβάλλεται να στηριχθεί σε μια εξισορροπητική ανακατάταξη που θα στηριχτεί σε παραγωγικότερους κλάδους, γεφυρώνοντας ταυτόχρονα και τις γεωγραφικές ανισότητες. Ο επιτελικός σχεδιασμός της κεντρικής κυβέρνησης θα πρέπει κατευθύνει και θα συντονίσει τα επιμέρους περιφερειακά σχέδια της παραγωγικής ανασυγκρότησης.\nΑπό το σχεδιασμό στο σχέδιο\nΣτην Εθνική Αναπτυξιακή Στρατηγική ‘21 διατυπώνεται με αρκετή σαφήνεια το πλαίσιο και το περιβάλλον των κύριων αναπτυξιακών κατευθύνσεων. Με λιγότερη σαφήνεια αναφέρονται ποσοτικοποιημένοι στόχοι, τα χρονικά πλαίσια και κριτήρια παρακολούθησης και αξιολόγησης της πορείας. Η ιδιοκτησία των επιμέρους προγραμμάτων παραμένει εξαιρετικά πληθυντική, εμποδίζοντας το συντονισμό και την ανάληψη ευθύνης στην πορεία της υλοποίησης. Το καθ’ ύλην και κατ’ όνομα υπουργείο Ανάπτυξης θα μπορούσε να αναλάβει πιο συγκεντρωτική οργάνωση, διευκολύνοντας και απλοποιώντας τις επαφές της περιφέρειας με την κεντρική κυβέρνηση.\nΗ αγροτοδιατροφική αλυσίδα, η μεταποίηση, ο πολιτισμικός τουρισμός είναι οι τομείς που οι αναπτυξιακές εκτιμήσεις των περιφερειακών συνεδρίων συνάντησαν τις κυβερνητικές επεξεργασίες. Οι μεταφορές και η ενέργεια μπορούν να θεωρηθούν προϋποθέσεις για οποία ανάπτυξη, ενώ η δεύτερη μπορεί να καταστεί και πόλος αυτογενούς παραγωγής αξίας.\nΗ επεξεργασία αναπτυξιακού σχεδίου σε επίπεδο Περιφέρειας που εντάσσεται στο πλαίσιο της διακηρυχθείσας κυβερνητικής αναπτυξιακής πολιτικής είναι ο στόχος της μετασυνεδριακής περιόδου. Δεκατρία περιφερειακά σχέδια που συνθέτουν και εξειδικεύουν τον κεντρικό εθνικό σχεδιασμό, προσδιορίζοντας με σαφήνεια ποσοτικούς στόχους, φάσεις υλοποίησης και επιπτώσεις αυτών στην απασχόληση, την οικονομική και γεωγραφική ανισότητα. Η ανάδειξη σαφών ολιγάριθμων, μετρήσιμων και «χαρακτηριστικών» στόχων για κάθε Περιφέρεια είναι αναγκαία συνθήκη. Ικανή γίνεται, γιατί μπορεί να επιτρέψει στο σύνολο της κοινωνίας, στην οποία άλλωστε απευθύνεται, να γνωρίζει, να συμμετέχει και δημοκρατικά να ελέγχει την πορεία.\nΤα έργα προχωρούν όταν έχουν σαφή ιδιοκτησία και μετρήσιμους στόχους που επιτρέπουν την αξιολόγηση της πορείας και τις προσαρμοστικές παρεμβάσεις, όταν τούτο επιβάλλεται. Η κάθε Περιφέρεια είναι ο τοπικός ιδιοκτήτες του περιφερειακού σχεδίου ανάπτυξης, προσαρμόζοντας την οργανωτικής της δομή τόσο σε επιτελικό όσο και σε εκτελεστικό επίπεδο. Τα τρέχοντα πενταετή προγράμματα, που ολοκληρώνονται το 2019, θα εξελιχθούν σε ένα νέο εξαετές πρόγραμμα, δομημένο σε δυο χρονικές φασεις.\nΗ μνημονική περίοδος, ενώ απέτυχε να ανακόψει την πτωτική πορεία της οικονομίας της χώρας, βυθίζοντάς την σε παρατεταμένη λιτότητα, άλλαξε και αναδιάταξε τη δομή και την κλίμακα της επιδιωκόμενης ανάπτυξής. Ιδιαίτερα, η συμβολή της εργασίας επιδιώχθηκε συστηματικά να περιοριστεί και υποβαθμιστεί σαν βασικός αναπτυξιακός παράγοντας. Το ακολουθούμενο νεοφιλελεύθερο μοντέλο θα συνεχίσει να επιδρά αρνητικά σε μια δίκαια ανακατανεμημένη ανάπτυξη. Οι ανισότητες και η ανεργία θα συνεχίσουν να θεωρούνται «παράπλευρες απώλειες» πάρα ουσιαστικά αναπτυξιακά εμπόδια.\nΣτο πλαίσιο αυτό η εγκατάλειψη της μνημονικής εμμονής σε αναπτυξιοκτόνα πλεονάσματα, η ακύρωση της περαιτέρω μείωσης κατά 18% των συντάξεων και της περαιτέρω μείωσης του αφορολόγητου συνθέτουν βέβαια μια δύσκολη πολιτική διεκδίκηση.\nΣτη χώρα, ιστορικά, ήταν η αυτόχθονη οικονομική συσσώρευση, τα δημοσιά εργαλεία (ΔΕΚΟ) και ένας λειτουργούν τραπεζικός τομέας που επέτρεψαν την όποια ανάπτυξη, με όλες τις δομικές και όχι παθογένειες της. Τα παραπάνω πλέον εκλείπουν και οι αναμενόμενες ξένες επενδύσεις δεν θα είναι αρκετές για μια συντηρούμενη αναπτυξιακή πορεία. Η πολιτική διεκδίκηση βελτίωσης των μνημονικών συμβατικών υποχρεώσεων και δεσμεύσεων (χρέος, μεταρρυθμίσεις) παραμένει διαρκής στόχος. Η δημοκρατική εξέλιξη της αδιέξοδης πολιτικής λιτότητας της ΕΕ, ο εκδημοκρατισμός της λειτουργίας της, πέραν από επιβεβλημένη, είναι και ο κοινός τόπος συνεργασίας και αλληλεγγύης με άλλες χώρες του Νότου της Ένωσης.\nΣε αυτό το δύσκολο περιβάλλον, οι περιφερειακές κομματικές οργανώσεις καλούνται να μετατρέψουν σε σχέδιο το σχεδιαστικό περιβάλλον που η κυβέρνηση οριοθέτησε. Η συνεργασία αυτή προϋποθέτει μια νέα μέθοδο δουλειά και των δυο, που για διάφορους λόγους δεν υιοθετήθηκε από την αρχή.


Αναγωγή: Πολλοί εγκαταλείπουν το Ανοιχτό Πανεπιστήμιο\nΠολλοί εγκαταλείπουν το Ανοιχτό Πανεπιστήμιο\nΜέχρι τις 10 Δεκεμβρίου μπορούν να υποβάλουν αίτηση όσοι ενδιαφέρονται να διεκδικήσουν μία από τις 7.700 θέσεις στα προγράμματα του Ελληνικού Ανοιχτού Πανεπιστημίου (ΕΑΠ). Οσοι, πάντως, θέλουν να σπουδάσουν στο ΕΑΠ οφείλουν γνωρίζουν ότι οι σπουδές δεν είναι εύκολες.\nMέσα σε μια πενταετία εγκατέλειψαν τις σπουδές τους 11.876 φοιτητές. Ειδικότερα, η προθεσμία υποβολής αιτήσεων άρχισε χθες και θα ολοκληρωθεί την Παρασκευή 10/12. Οι αιτήσεις θα υποβληθούν ηλεκτρονικά (πληροφορίες στο www.eap.gr). Για το ακαδημαϊκό έτος 2011-2012 θα διατεθούν 4.200 θέσεις στα έξι προπτυχιακά προγράμματα και 3.500 στα 26 μεταπτυχιακά. Η επιλογή φοιτητών θα γίνει τον Δεκέμβριο με δημόσια και ηλεκτρονική κλήρωση στην έδρα του ΕΑΠ στην Πάτρα. Kάθε υποψήφιος μπορεί να διεκδικήσει θέση μόνο σε ένα πρόγραμμα.\nΦέτος, λόγω της οικονομικής κρίσης το ΕΑΠ δίνει τη δυνατότητα σε όσους επιθυμούν να καταβάλουν σε δύο δόσεις το ποσό των διδάκτρων κάθε Θεματικής Ενότητας (750 ευρώ στα προπτυχιακά, 850 ευρώ στα μεταπτυχιακά). Ηδη, πάντως, υπάρχουν εισηγήσεις προς τη διοικούσα επιτροπή του ΕΑΠ για μείωση των διδάκτρων. Επιπλέον, πολλοί φοιτητές εγκαταλείπουν τις σπουδές τους. Tο 2004 διαγράφηκαν 2.103 φοιτητές, το 2005 2.417, το 2006 2.270, το 2007 2.382 και το 2008 2.704 φοιτητές. Ο βασικός λόγος, όπως εξήγησε στην «Κ», ο καθηγητής του ΕΑΠ κ. Σπύρος Τζαμαρίας, είναι η δυσκολία του επιπέδου σπουδών, στο οποίο δεν μπορούν να ανταποκριθούν όλοι όσοι κληρώθηκαν. Επίσης, καθώς οι φοιτητές είναι άνω των 25 ετών, πολλοί εγκαταλείπουν τις σπουδές διότι εργάζονται.\nΟι περισσότερες διαγραφές έγιναν από το τμήμα Φυσικής, όπου το ποσοστό ετήσιας αποφοίτησης κυμαίνεται στο 8%. Ο φοιτητής που έχει ολοκληρώσει επιτυχώς τουλάχιστον μία Θ.Ε. μπορεί να διακόψει τις σπουδές το πολύ για μία τριετία. Εάν μετά την τριετία δεν εγγραφεί διαγράφεται οριστικά, όπως επίσης, σύμφωνα με τον κ. Τζαμαρία, εάν δεν εγγραφεί για δύο συνεχείς χρονιές.\nΚατά 8.543.000 ευρώ -περίπου 9,5%- μειωμένη σε σχέση με την αρχική θα είναι η χρηματοδότηση των 15 ΤΕΙ της χώρας για λειτουργικές δαπάνες το οικονομικό έτος 2010. Σύμφωνα με την απόφαση του υπ. Παιδείας που δημοσιεύθηκε στην Εφημερίδα της Κυβερνήσεως στα τέλη Οκτωβρίου, το κονδύλι για τις λειτουργικές δαπάνες από 76.887.000 ευρώ στην αρχική απόφαση (από τον περασμένο Φεβρουάριο) μειώνεται σε 68.344.000 ευρώ. Αντίθετα, το κονδύλι για τα συγγράμματα παραμένει σταθερό στα 13.788.000 ευρώ.\n«Η μείωση είναι περίπου 30%, μαζί με τις περικοπές σε άλλα κονδύλια. Αυτό θα προκαλέσει οξύτατα λειτουργικά προβλήματα στα ΤΕΙ» τόνισε στην «Κ» ο πρόεδρος της ομοσπονδίας διδασκόντων ΤΕΙ κ. Ιωάννης Τσάκνης, συμπληρώνοντας ότι σε συνεργασία με τις διοικήσεις των ΤΕΙ θα εξεταστεί η προοπτική κινητοποιήσεων μετά τις εκλογές. Τα ΤΕΙ διαμαρτύρονται και για την καθυστέρηση στην έκδοση επαγγελματικών δικαιωμάτων για 22 ειδικότητες πτυχιούχων τους.


Ένα κέντρο ψηφιακής γνώσης και διασύνδεσης για τους επιχειρηματίες που θέλουν να εξελίξουν περαιτέρω την επιχείρηση τους, δημιουργεί η Eurobank, όπως ανακοίνωσε ο διευθύνων σύμβουλος της τράπεζας Φωκίων Καραβίας κατά τον χαιρετισμό που απηύθυνε στο πλαίσιο της απονομής των φετινών Βραβείων Ανάπτυξης & Ανταγωνιστικότητας "Growth Awards”.\nΑκόμη ο κ. Καραβίας διαβεβαίωσε προσωπικά ότι "δεν θα υπάρξει κανένα επιχειρηματικό σχέδιο που να ικανοποιεί τα βασικά τραπεζικά κριτήρια, που να δημιουργεί αξία για τον επιχειρηματία και την κοινωνία και που δεν θα βρούμε τρόπο στη Eurobank να το χρηματοδοτήσουμε".\nΕπίσης αναφέρθηκε στην απόφαση της Eurobank για "την επιτάχυνση της διαδικασίας απαλλαγής από το βάρος των μη εξυπηρετούμενων δανείων με ένα βασικό στόχο: να αφήσουμε πίσω μας το πρόβλημα και να εστιάσουμε με όλους μας τους πόρους, ανθρώπινους και οικονομικούς, στη στήριξη της πραγματικής οικονομίας".\n"Σας καλωσορίζω και φέτος στα Growth Awards που διοργανώνουμε από κοινού η Grant Thornton και η Eurobank. Είναι μόλις η τρίτη χρονιά αυτού του θεσμού, αυτής της γιορτής της δυναμικής ελληνικής επιχειρηματικότητας. Η παρουσία όλων σας απόψε σε αυτή την αίθουσα αποδεικνύει πέρα από κάθε αμφιβολία ότι η σημασία της ύπαρξης δυναμικών, εξωστρεφών, καινοτόμων επιχειρήσεων για την οικονομία και την απασχόληση, γίνεται πλέον καθολικά αποδεκτή. Μπορούμε πια να πούμε με βεβαιότητα πως, μέσα σε πολλές δυσκολίες, ωδίνες και αναταραχή, μια μεγάλη θετική αλλαγή που έχει συντελεστεί στην Ελλάδα αφορά τη στάση της κοινωνίας απέναντι στην επιχειρηματικότητα.\nΠρόκειται για μια σημαντική αλλαγή που θα είναι η κινητήρια δύναμη της Ελλάδας καθώς αφήνει πίσω της την περίοδο της δύσκολης προσαρμογής και ξεκινά μια πορεία ανάπτυξης. Τίποτα δεν ενσωματώνει καλύτερα αυτές τις αξίες, από τις επιχειρήσεις που βραβεύουμε απόψε. Είστε επιχειρήσεις που επενδύσατε στην εξωστρέφεια, στην καινοτομία, στην έρευνα, στα νέα προϊόντα. Και πετύχατε, στηρίζοντας την απασχόληση, φτιάχνοντας ποιοτικές θέσεις εργασίας μέσα σε ιδιαίτερα δύσκολες συνθήκες, δημιουργώντας συγχρόνως αξία για τους μετόχους σας. Στη συνεργασία μαζί σας δεν βλέπουμε μόνον το μέλλον της χώρας και της ελληνικής οικονομίας. Βλέπουμε και το δικό μας μέλλον. Και όλες μας οι προσπάθειες διατρέχονται από αυτό το νήμα, με πρωτοβουλίες που θα παρουσιάσω συνοπτικά.\nΤα τελευταία χρόνια η συζήτηση όποτε έρχεται στις τράπεζες αφορά την κληρονομιά της μεγάλης ύφεσης, δηλαδή το απόθεμα μη εξυπηρετούμενων δανείων. Όπως ξέρετε, η Eurobank έχει παρουσιάσει ένα ολοκληρωμένο σχέδιο που θα μας επιτρέψει να επιστρέψουμε σχετικά γρήγορα στην ευρωπαϊκή κανονικότητα. Αποφασίσαμε την επιτάχυνση της διαδικασίας απαλλαγής από το βάρος των μη εξυπηρετούμενων δανείων με ένα βασικό στόχο: να αφήσουμε πίσω μας το πρόβλημα και να εστιάσουμε με όλους μας τους πόρους, ανθρώπινους και οικονομικούς, στη στήριξη της πραγματικής οικονομίας.\nΌμως, σήμερα προτιμώ να μιλήσουμε για το μέλλον και όχι τόσο για το παρελθόν και την κληρονομιά του. Και μιλώντας για το μέλλον δεν ξεχνάμε ότι η χρηματοδότηση της οικονομίας, η χρηματοδότηση των δικών σας επιχειρήσεων είναι η βασική μας δουλειά. Θα ήταν κοινοτυπία να αναφερθώ σε δισεκατομμύρια ευρώ που εκταμιεύσαμε το 2018 ή που θα εκταμιεύσουμε το 2019. Δεν θα το κάνω. Θα επαναλάβω όμως τη δέσμευση μου ότι δεν θα υπάρξει κανένα επιχειρηματικό σχέδιο που να ικανοποιεί τα βασικά τραπεζικά κριτήρια, που να δημιουργεί αξία για τον επιχειρηματία και την κοινωνία και που δεν θα βρούμε τρόπο στη Eurobank να το χρηματοδοτήσουμε.\nΌμως, η χρηματοδότηση είναι η βασική μας δουλειά, αλλά όχι η μόνη. Θέλουμε να είμαστε σταθεροί σύμβουλοι και συνεργάτες, σε όλες τις φάσεις της επιχειρηματικής δραστηριότητας. Και σήμερα τόσο εμείς όσο και εσείς έχουμε μπροστά μας μια πρόκληση που πηγαίνει πέρα από τη συγκυρία ή τη χώρα μας. Σε όλο τον κόσμο ζούμε μια 4η βιομηχανική επανάσταση, που προκύπτει από την εξέλιξη, τη διείσδυση και τη συγχώνευση των νέων τεχνολογιών σε όλες τις φάσεις της παραγωγής αφενός και, αφετέρου, σε όλες τις φάσεις της προσωπικής ζωής των ανθρώπων. Τέτοιες αλλαγές συμβαίνουν μια φορά κάθε αιώνα και δεν αφήνουν κανέναν ανεπηρέαστο. Γι’ αυτό και επιλέξαμε, μαζί με τη Grant Thornton, να έχει η αποψινή μας εκδήλωση ως κεντρική θεματική τον ψηφιακό μετασχηματισμό των επιχειρήσεων. Θα δείτε σε λίγο τα αποτελέσματα μιας σχετικής έρευνας αλλά και τον παγκόσμιο προβληματισμό, με την ομιλία της διακεκριμένης προσκεκλημένης μας Inma Martinez, για την επανάσταση που φέρνει η τεχνητή νοημοσύνη και στο χώρο των επιχειρήσεων.\nΟ ψηφιακός μετασχηματισμός δεν είναι ένα μεμονωμένο γεγονός. Είναι ένα ταξίδι με πολλές στάσεις αλλά και με εναλλακτικές διαδρομές. Την εμπειρία αυτή την αποκτάμε καθημερινά ως Τράπεζα καθώς ο κλάδος μας είναι από εκείνους που κατεξοχήν επηρεάζονται από το νέο ψηφιακό κόσμο. Δεν είναι εύκολο. Χρειάζονται πόροι, ανθρώπινοι και οικονομικοί, και πρέπει να τους εξασφαλίσουμε μέσα στην πιο δύσκολη συγκυρία. Καταβάλουμε κάθε προσπάθεια, γιατί πιστεύουμε πως όση σημασία έχει να ξεπεράσουμε την κρίση άλλη τόση έχει την επόμενη μέρα να συμβαδίζουμε με τις παγκόσμιες εξελίξεις στον τομέα μας– πολύ περισσότερο για τη Eurobank που παραμένει ένας διεθνής τραπεζικός Όμιλος. Τα τελευταία τρία χρόνια επενδύσαμε πάνω από €150 εκ. για τις τεχνολογικές μας υποδομές, γιατί έχουμε θέσει ένα στόχο που αποτελεί ταυτόχρονα δέσμευση: να γίνουμε η πιο άμεση, φιλική και ψηφιακά ώριμη τράπεζα στην Ελλάδα.\nΟι νέες τεχνολογίες ξεκινούν φυσικά από τις εσωτερικές μας δομές επιδρώντας στο κόστος και την αποτελεσματικότητα. Αλλά η πρωταρχική σημασία τους είναι στη διαμόρφωση της σχέσης και της εικόνας μας προς εσάς, τους πελάτες μας. Οι σταθμοί του ψηφιακού μας μετασχηματισμού μέχρι σήμερα είναι ορατοί σε όλους όσοι συναλλάσσονται μαζί μας. Πρωτοποριακές υπηρεσίες e-Banking και mobile app, ένα νέο σάιτ βραβευμένο από διεθνείς οργανισμούς, η μοναδική σε ευρωπαϊκό επίπεδο υπηρεσία ψηφιακής εξυπηρέτησης επιχειρήσεων v-Banking και ένα πλήθος υπηρεσιών χωρίς να απαιτείται πλέον επίσκεψη σε κατάστημα. Και φυσικά συνεχίζουμε και το 2019 με νέες ψηφιακές υπηρεσίες και προϊόντα που θα ανακοινώσουμε σύντομα. Και κάτι που συχνά το ξεχνάμε. Μέσα από αυτές τις λειτουργίες, οι πελάτες, μας εμπιστεύονται ένα πλήθος στοιχείων για τις συναλλαγές, την επιχειρηματική και προσωπική τους ζωή. Αισθανόμαστε ακέραιη την ευθύνη της εμπιστοσύνης τους και γι’ αυτό η προστασία των προσωπικών δεδομένων είναι υποχρέωσή μας, είναι δέσμευσή μας και είναι επιχειρηματική μας προτεραιότητα.\nΈνας νέος ψηφιακός κόσμος. Στον κόσμο αυτό, η ψηφιακή γνώση είναι ανταγωνιστικό πλεονέκτημα. Το έχει αποδείξει η επιτυχία του Trade Club Alliance και του ExportGate. Πολλοί από εσάς γνωρίζετε και αξιοποιείτε την ηλεκτρονική πύλη που έχει δημιουργήσει η Eurobank, σε σύμπραξη με κορυφαίες διεθνείς τράπεζες, για την ψηφιακή διασύνδεση επιχειρήσεων σε παγκόσμια κλίμακα. Το εργαλείο αυτό είναι πρωτοποριακό όχι μόνον στη σύλληψή του, αλλά και στην αξιοποίηση της τεχνητής νοημοσύνης στη λειτουργία του. Με τη χρήση εξειδικευμένων αλγορίθμων, δεν διευκολύνει απλώς την σύναψη εμπορικών σχέσεων, αλλά προτρέπει τις επιχειρήσεις-μέλη σε συγκεκριμένες συνεργασίες, επιλέγοντας τους δυνητικά πιο αξιόπιστους εμπορικούς εταίρους από μια παγκόσμια βάση δεδομένων.\nΜε την θετική αυτή εμπειρία, αποφασίσαμε να κάνουμε ένα ακόμη βήμα στην ίδια κατεύθυνση. Το απόθεμα τεχνογνωσίας που συσσωρεύσαμε μέχρι τώρα στη δική μας διαδρομή προς τον ψηφιακό μετασχηματισμό να το μοιραστούμε – με τους πελάτες μας αλλά και με όλη την επιχειρηματική κοινότητα. Το αμέσως επόμενο διάστημα θα ανακοινώσουμε μια νέα πρωτοβουλία της Τράπεζας. Δημιουργούμε ένα κέντρο ψηφιακής γνώσης και διασύνδεσης για τους επιχειρηματίες που θέλουν να εξελίξουν περαιτέρω την επιχείρηση τους. Θέτουμε στη διάθεσή τους πληροφορίες, εργαλεία και το συνολικό "ψηφιακό οικοσύστημα" της Τράπεζας για την δική τους ανάπτυξη. Μικρές και μεγάλες επιχειρήσεις, όπως θα δείτε σε λίγο με αριθμούς στην έρευνά μας, έχουν σημαντικά βήματα να κάνουν. Με όχημα ένα ευρύ φάσμα εργαλείων θα έχουν την ευκαιρία να εξοικειωθούν - χωρίς κόστος, ως δική μας συνεισφορά στην επιχειρηματική κοινότητα - σε όλα τα στάδια του ψηφιακού μετασχηματισμού και σε όλα τα πεδία. Στην προσπάθεια αυτή συνεργαζόμαστε με κορυφαίους εταίρους, στρατηγικούς και επιστημονικούς συνεργάτες – αναφέρω ενδεικτικά μόνο ότι έχουμε ήδη συμφωνήσει με την Google που θα είναι εταίρος και συμπαραστάτης μας σε αυτή την πρωτοβουλία.\nΟ τελικός στόχος παραμένει ο ίδιος σε όλες αυτές τις πρωτοβουλίες: γνώση και ψηφιακά εργαλεία για πιο δυναμικές, πιο ανταγωνιστικές ελληνικές επιχειρήσεις. Σαν εσάς που είστε οι πρωταγωνιστές της αποψινής βραδιάς.\nΚλείνοντας, θα ήθελα να επαναλάβω ότι βλέπουμε την Τράπεζα στο μέλλον -αλλά και ήδη από σήμερα- να αναπτύσσει, ιδιαίτερα με τους επιχειρηματίες και τις επιχειρήσεις, μια ολιστική σχέση εμπιστοσύνης και συνεργασίας. Με αυτήν ακριβώς τη λογική συμπράξαμε με τη Grant Thornton στα Growth Awards. Μοιραστήκαμε τις ίδιες αξίες και ευχαριστώ την Grant Thornton και το Βασίλη Καζά που συμπορευόμαστε για τρίτη ήδη χρονιά, και ελπίζω για πολλά ακόμη χρόνια. Συμπορευόμαστε στην επιβράβευση και την προβολή επιχειρήσεων που καθημερινά με τη δουλειά τους αποδεικνύουν πως το αξίζουν, αποδεικνύουν ότι υπάρχει η Ελλάδα της ανάπτυξης και της προόδου.".


Ένα στα πέντε παιδιά στην Ελλάδα πέφτει θύμα κακοποίησης\nBreaking news: Trump alters story on why he fired Flynn\nΣοκάρουν τα στοιχεία που παρουσιάστηκαν σε ημερίδα με θέμα την «Ιατρική και νομική αξιολόγηση της ενδοοικογενειακής βίας» τα οποία εκτιμούν ότι ένα στα πέντε παιδιά στην Ελλάδα πέφτει θύμα κακοποίησης.\nΑύξηση των περιστατικών σωματικής και σεξουαλικής κακοποίησης των ανηλίκων στη χώρα μας αλλά και των σχετικών καταγγελιών στις αρμόδιες αρχές διαπιστώνουν οι ειδικοί. Δήλωσαν πως ένα στα πέντε παιδιά πέφτει θύμα κάποιας μορφής κακοποίησης, με τους δράστες να είναι κυρίως άντρες, ηλικίας άνω των 30 ετών, να ανήκουν σε ποσοστό 70-90% στο φιλικό ή συγγενικό περιβάλλον της οικογένειας του παιδιού και να θεωρούνται άτομα «υπεράνω πάσης υποψίας».\nΠρόκειται για μερικές από τις επισημάνσεις που έγιναν σε ημερίδα που διοργάνωσαν η Ιατροδικαστική Υπηρεσία Πειραιώς και η Ελληνική Ιατροδικαστική Εταιρία, το Σάββατο στις 23 Φεβρουαρίου 2019, με θέμα την «Ιατρική και νομική αξιολόγηση της ενδοοικογενειακής βίας» και την οποία παρακολούθησε πλήθος ιατρών, νομικών, δικαστικών λειτουργών, ψυχολόγων και άλλων πολιτών.\nΟ Προϊστάμενος της Ιατροδικαστικής Υπηρεσίας Πειραιώς Ηλίας Μπογιόκας ανέφερε «τα τελευταία δέκα χρόνια –και κυρίως τα χρόνια της οικονομικής κρίσης- έχει σημειωθεί μία αύξηση στα περιστατικά παιδικής κακοποίησης».\nΣύμφωνα με τον κ. Μπογιόκα, στο 73% των περιστατικών σωματικής κακοποίησης που εξετάστηκαν στην Ιατροδικαστική Υπηρεσία Πειραιώς διαπιστώθηκε ότι το παιδί έφερε ελαφρές και απλές σωματικές βλάβες, ενώ στο 8% των περιστατικών υπήρξε καταγραφή βαριών σωματικών βλαβών. Ο μεγαλύτερος αριθμός των θυμάτων ήταν αγόρια ηλικίας 13 έως 18 ετών, ενώ θύματα βίας έπεσαν ακόμη και μικρά παιδάκια, ηλικίας 1-6 ετών.\nΌσον αφορά στα περιστατικά σεξουαλικής κακοποίησης, στο 22% των περιπτώσεων διαπιστώθηκε βιασμός των ανηλίκων, ενώ στο 31% υπήρξε καταγραφή άλλων ασελγών πράξεων. Ένα ακόμη σημαντικό στοιχείο, σύμφωνα με τον κ. Μπογιόκα, είναι ότι στο 33% των περιστατικών που καταγγέλθηκαν δεν διαπιστώθηκε κακοποίηση από τους ιατροδικαστές.\nΑυτό, όπως είπε ο κ. Μπογιόκας, οφείλεται κυρίως στην καθυστερημένη προσέλευση των ανηλίκων προς εξέταση, αλλά και σε ψευδείς καταγγελίες γονέων. Σύμφωνα με τα ίδια στοιχεία, τα περισσότερα περιστατικά σεξουαλικής κακοποίησης που εξετάστηκαν στην Ιατροδικαστική Υπηρεσία Πειραιώς αφορούσαν κορίτσια ηλικίας 13-18 ετών, ενώ πάνω από το 20% των θυμάτων σεξουαλικής κακοποίησης ήταν παιδάκια ηλικίας μόλις 1-6 ετών.\nΑπό την πλευρά του, ο πρόεδρος της Ελληνικής Ιατροδικαστικής Εταιρίας, κ. Γρηγόρης Λέων παρουσίασε τις κατευθυντήριες οδηγίες του Παγκόσμιου Οργανισμού Φαρμάκων (ΠΟΥ) στη διαχείριση περιστατικών παιδικής σεξουαλικής κακοποίησης. Σύμφωνα με αυτές, ο ιατροδικαστής είναι το κεντρικό πρόσωπο στη διερεύνηση αυτών των περιστατικών, ενώ στις περιπτώσεις σεξουαλικής κακοποίησης απαραίτητη είναι και η παιδοψυχιατρική –παιδοψυχολογική εκτίμηση.\nΗ αξιωματικός της Ελληνικής Αστυνομίας και ψυχολόγος, κυρία Κωνσταντίνα Κωστάκου τόνισε κατά τη διάρκεια της ημερίδας ότι τα περισσότερα θύματα κακοποίησης που εξετάζει η Υποδιεύθυνση Ανηλίκων της ΕΛΑΣ είναι κορίτσια (σε ποσοστό 79%). Το 39% των θυμάτων είναι ηλικίας 14-17 ετών και το 76% ελληνικής υπηκοότητας. Οι καταγγελίες που εξετάζουν οι αρχές είναι καταγγελίες για αποπλάνηση (σε ποσοστό 61%) και καταγγελίες για βιασμό (σε ποσοστό 32%).\nΣύμφωνα με την κ. Κωστάκου, η αποκάλυψη εμπειριών σεξουαλικής κακοποίησης είναι μία διαδικασία με συγκεκριμένα στάδια. Τα περισσότερα παιδιά περνούν μέσα από τα στάδια προοδευτικά, τα οποία περιλαμβάνουν την άρνηση, την αποκάλυψη, την αναίρεση και την επανεπιβεβαίωση.\nΕκτιμάται πως τα παιδιά που έχουν υποστεί σεξουαλική κακοποίηση, σε ποσοστό 72%, αρχικά θα αρνηθούν να επιβεβαιώσουν και από τη στιγμή που θα αποφασίσουν να αποκαλύψουν την κακοποίηση, μόλις το 7% των παιδιών θα προχωρήσει σε ολοκληρωτική-πλήρη αποκάλυψη.\nΌπως υπογράμμισε η κ. Κωστάκου, τα παιδιά μικρής ηλικίας είναι πιθανό να αποκαλύψουν την κακοποίηση άθελά τους, μέσα από δράσεις ή δηλώσεις ακατάλληλες, ενώ τα μεγαλύτερα παιδιά και οι έφηβοι θα αποφασίσουν συνειδητά να αποκαλύψουν την κακοποίηση εξαιτίας κυρίως του θυμού τους έναντι του δράστη.\nHomeshockΈνα στα πέντε παιδιά στην Ελλάδα πέφτει θύμα κακοποίησης


Ν. Φίλης: Βασική επιδίωξη του Πανεπιστημίου Δυτικής Αττικής η εφαρμοσμένη έρευνα, όχι στο Πανεπιστήμιο επιχείρηση | ΣΥΡΙΖΑ Συνασπισμός Ριζοσπαστικής Αριστεράς\nΑπαιτείται προσοχή για να μην οδηγηθούμε σε ένα μοντέλο Πανεπιστημίου ανώνυμη εταιρεία. Βασική επιδίωξη του Πανεπιστημίου Δυτικής Αττικής πρέπει να είναι η εφαρμοσμένη έρευνα τόνισε πριν λίγο στη συζήτηση στη Βουλή του ν/σ για την ίδρυση του Πανεπιστημίου Δυτικής Αθήνας, ο βουλευτής Α` Αθήνας του ΣΥΡΙΖΑ και πρώην υπουργός Παιδείας, Νίκος Φίλης.\nΘα συμφωνήσω με τη διατύπωση του κυρίου Υπουργού ότι ο νόμος για την ίδρυση του Πανεπιστημίου της Δυτικής Αττικής συνιστά μια εμβληματική πρωτοβουλία της Κυβέρνησης. Γιατί εμβληματική πρωτοβουλία; Διότι μεταβάλλει ριζικά το τοπίο της ανώτατης εκπαίδευσης, δίνει ουσιαστικό περιεχόμενο στην ένταξη των ΤΕΙ στην ανώτατη εκπαίδευση και αναγνωρίζει μια πραγματικότητα που έχει de facto διαμορφωθεί. Δεν αποτελεί απλά μια οριζόντια επανονοματοδοσία των ιδρυμάτων, αλλά αποτελεί την κατάληξη μιας στοχευμένης διαδικασίας ακαδημαϊκής αναβάθμισης και επαναπροσδιορισμού ειδικοτήτων και γνωστικών περιοχών, όπου αυτό είναι ώριμο, εξασφαλίζοντας τη συναίνεση των εμπλεκόμενων φορέων και των αρμοδίων οργάνων τους.\nΜε τον παρόντα νόμο, διευρύνεται ο αναπτυξιακός ρόλος του πανεπιστημίου με το να του ανατίθενται ευρύτερα καθήκοντα σε ό,τι έχει να κάνει με τη διαμόρφωση του ανθρώπινου δυναμικού, σε εθνικό και περιφερειακό επίπεδο. Όμως, προσοχή. Υπάρχει ένας κίνδυνος που πρέπει να αντιμετωπιστεί. Και αυτός είναι η πλήρης και ισοπεδωτική ομογενοποίηση των πανεπιστημιακών ιδρυμάτων τόσο σε επίπεδο προγραμμάτων σπουδών όσο και σε επίπεδο εκπαιδευτικών πρακτικών και μεθόδων. Ενιαίος χώρος τον οποίο υπηρετούμε και θέλουμε να δημιουργήσουμε, δεν σημαίνει κατάργηση των διαφοροποιήσεων μεταξύ πανεπιστημίων, ΤΕΙ και ερευνητικών κέντρων.\nΕίναι προφανές ότι η διαφορετικότητα των πανεπιστημιακών ιδρυμάτων πρέπει να αποτυπώνεται στο βασικό ιδρυτικό άρθρο του νόμου που θα τα δημιουργεί. Το Πανεπιστήμιο Δυτικής Αττικής προέρχεται από ιδρύματα με ιδιαίτερη έμφαση στην εφαρμογή των επιστημών και των τεχνών και αυτό πρέπει να αποτελεί τη βασική επιδίωξή του.\nΕίναι σημαντικό να μην αποκοπεί από την ιστορία του και από τις δεκάδες χιλιάδες των αποφοίτων του, οι οποίοι έχουν συμβάλει καθοριστικά σε πολλούς κλάδους στην οικονομική και κοινωνική ανάπτυξη και σε πολλές περιπτώσεις παρουσιάζουν προνομιακή απορρόφηση από την αγορά εργασίας.\nΣε ό,τι αφορά στις εκπαιδευτικές μεθόδους, θα είναι χρήσιμο να δίνεται η δυνατότητα να εφαρμοστούν εναλλακτικές, διαφοροποιημένες παιδαγωγικές πρακτικές, που προσιδιάζουν στον σκοπό του συγκεκριμένου πανεπιστημιακού ιδρύματος. Με αυτόν τον τρόπο το πανεπιστήμιο μπορεί να απευθυνθεί σε διαφορετικά κοινά, τα οποία έχουν ειδικά χαρακτηριστικά και ανάγκες, αλλά και να ικανοποιήσει τις απαιτήσεις συγκεκριμένων εξειδικεύσεων.\nΣυμβασιούχοι: Τα δύο ΤΕΙ, που λειτουργούσαν με υψηλό επίπεδο, τολμώ να πω, ακαδημαϊκής, αλλά και ερευνητικής προσφοράς, στηρίζονταν σε μεγάλο βαθμό, εκτός του τακτικού προσωπικού τους, και στους συμβασιούχους. Οι εκατοντάδες συμβασιούχοι των δύο ΤΕΙ που συγχωνεύονται, αποτελούν ένα επενδεδυμένο εκπαιδευτικό κεφάλαιο, το οποίο πρέπει να αξιοποιηθεί και στη νέα πορεία του Πανεπιστημίου Δυτικής Αττικής. Θα ήταν λάθος αυτό το επενδεδυμένο εκπαιδευτικό κεφάλαιο να μην τεθεί εξαρχής στην υπηρεσία του νέου Πανεπιστημίου Δυτικής Αττικής.\nΚυρίες και κύριοι συνάδελφοι, στο νομοσχέδιο που έχουμε μπροστά μας βλέπουμε ότι είναι δυνατόν στο πλαίσιο ενός πανεπιστημίου να συνυπάρχουν πολλών ταχυτήτων προγράμματα σπουδών. Ήδη εισάγεται το διετές πρόγραμμα. Δεν θέλω να προτρέξω. Χρειάζεται μεγάλη προσοχή, διότι μπορεί να οδηγηθούμε σε μία αλλαγή παραδείγματος σε σχέση με αυτό που γνωρίζουμε ότι συνιστά την τριτοβάθμια εκπαίδευση.\nΝομίζω ότι σε μια περίοδο που έχουμε ανάγκη για την παραγωγική ανασυγκρότηση να ενισχύσουμε την έρευνα εφαρμογής στη συγκεκριμένη περιφέρεια, στην Ελλάδα της αποβιομηχάνισης, είναι λάθος να μην δώσουμε έμφαση στον εφαρμοσμένο χαρακτήρα των επιστημών.\nΤαυτοχρόνως, πιστεύω ότι είναι λάθος να μην λάβουμε σοβαρά υπόψιν μας το γεγονός ότι ανάμεσα στη βασική έρευνα και την έρευνα εφαρμογής υπάρχει μία διάκριση η άρση της οποίας δεν είναι δυνατόν να οδηγήσει μέσα από πολλαπλές ταχύτητες στο πλαίσιο ενός πανεπιστημιακού ιδρύματος σε ένα μοντέλο πανεπιστημίου – ανώνυμη εταιρεία. Δεν είναι στην πρόθεση του νομοσχεδίου, αλλά στην πράξη θα φανεί τι θα γίνει και αν ο μακρινός απόηχος της θατσερικής εμπειρίας είναι δυνατόν να ενοφθαλμιστεί και στην ελληνική πραγματικότητα.\nΕδώ ακριβώς θέλω να πω ότι είναι η παρέμβαση του κ. Μητσοτάκη. Πράγματι, ο κ. Μητσοτάκης έχει διαφορετική φιλοσοφία. Το είπε και ο κύριος Υπουργός νωρίτερα. Προσέξτε, όμως: Ο διάβολος κρύβεται στις λεπτομέρειες. Θέλει, λοιπόν, μεγάλη προσοχή ώστε η εφαρμογή, η ίδρυση και η υλοποίηση των διατάξεων για ένα πανεπιστήμιο εφαρμογών, στο οποίο αναφερθήκαμε νωρίτερα, να μην είναι μια διαδικασία που θα ανοίγει ανεξέλεγκτες κατευθύνσεις.\nΤο πρώτο ζήτημα αφορά τα τετράχρονα παιδιά στα νηπιαγωγεία. Είναι σωστή αυτή η εκπαιδευτική κατεύθυνση, την οποία υιοθετεί και προτείνει το Υπουργείο με το νομοσχέδιο. Για να μπορέσει, όμως, να αποδώσει αυτή η κατεύθυνση χρειάζονται ορισμένες προϋποθέσεις.\nΕίδα μία τροπολογία που υπάρχει, η οποία δίνει τη δυνατότητα μιας πιο ελαστικής εφαρμογής. Πιστεύω ότι δεν είμαστε έτοιμοι για μία καθολική εφαρμογή αυτής της κατεύθυνσης, να πάνε τα τετράχρονα στα νηπιαγωγεία. Πρέπει να δούμε πώς, τι προϋποθέσεις χρειάζονται. Τα νηπιαγωγεία είναι εκείνη η προσχολική βαθμίδα με τη χειρότερη υλικοτεχνική υποδομή.\nΞέρουμε όλοι την κατάσταση των σχολείων. Υπάρχει ανάγκη από προσλήψεις προσωπικού, και νηπιαγωγών, αλλά και τραπεζοκόμων. Δεν μπορεί οι νηπιαγωγοί να έχουν και αυτήν την αρμοδιότητα. Συνεπώς, πρέπει να δούμε πώς θα επεκταθεί η λειτουργία τους από εννέα μήνες ετησίως σε έντεκα μήνες, όσο λειτουργούν σήμερα οι παιδικοί σταθμοί. Είναι ένα μακροπρόθεσμο project. Δεν είναι κάτι που γίνεται αύριο. Πρέπει να ξεκινήσουμε και να έχουμε προγραμματισμό, πώς θα εφαρμοστεί την επόμενη τριετία. Αυτός είναι ένας στόχος.\nΤαυτόχρονα, πρέπει να γίνει σαφές στους εργαζόμενους στους παιδικούς σταθμούς ότι είναι διασφαλισμένη η εργασία τους, όχι γιατί θα είναι υποαπασχολούμενοι, αλλά γιατί υπάρχουν χιλιάδες παιδιά που σήμερα δεν πηγαίνουν σε παιδικούς σταθμούς λόγω, για παράδειγμα, των εισοδηματικών κριτηρίων. Αυτά θα αλλάξουν και θα πάνε χιλιάδες νέα παιδιά στους παιδικούς σταθμούς.\nΣυνεπώς, χωρίς να δημιουργούνται παρανοήσεις και επιμονή σε ορισμένα ζητήματα, χρειάζεται να προχωρήσουμε από κοινού, βήμα-βήμα προς αυτήν την κατεύθυνση.\nΤελειώνω, κύριε Πρόεδρε, με το θέμα της κατάργησης των πολλών μαθημάτων στην τελική εξέταση του Λυκείου. Είναι μία κατεύθυνση που έχουμε καθιερώσει ήδη από το Γυμνάσιο. Όταν το εισηγήθηκα, σ’ αυτήν εδώ την Αίθουσα, είχα ακούσει δριμεία κριτική ότι υποβαθμίζουμε τα μαθήματα, ότι διαλύουμε την εκπαίδευση κ.λπ.\nΉμουν σίγουρος ότι η ελληνική οικογένεια, τα παιδιά και οι γονείς, αλλά και οι εκπαιδευτικοί θα αγκαλιάσουν το μέτρο, σύμφωνα με το οποίο το σχολείο δεν είναι ένα εξεταστικό κέντρο, αλλά ένας χώρος δημιουργίας και μάθησης και πως ο έλεγχος για τις γνώσεις δεν πρέπει να γίνεται στιγμιαία, μία φορά στο τέλος της εκπαιδευτικής διαδικασίας κάθε χρόνο, αλλά μέσα από διάφορες πολύμορφες διαδικασίες, τεστ και άλλα, κατά τη διάρκεια των μαθημάτων.\nΠρέπει να σας πω ότι αισθάνομαι πάρα πολύ ικανοποιημένος από την αποδοχή από την ελληνική κοινωνία και την εκπαιδευτική κοινότητα του μέτρου της κατάργησης των πολλών μαθημάτων και της εφαρμογής μόνο τεσσάρων μαθημάτων στην τελική εξέταση στο Γυμνάσιο. Πιστεύω ότι και στο Λύκειο, με τις ιδιομορφίες που έχει έναντι του Γυμνασίου, αυτό το μέτρο θα αποδώσει και κατά τη γνώμη μου θα είναι και μία εισαγωγή στην αναγκαία αλλαγή του συστήματος εισαγωγής των παιδιών από το Λύκειο στην τριτοβάθμια εκπαίδευση.\nΝομίζω –και με αυτό τελειώνω και ευχαριστώ, κύριε Πρόεδρε, για την ανοχή σας- ότι τα ζητήματα της μεγάλης μεταρρύθμισης στον χώρο της δευτεροβάθμιας εκπαίδευσης πρέπει να γίνουν με την αναγκαία διαβούλευση και προσοχή και πρέπει να προχωρήσουμε και να μην τα αναβάλουμε.


Αρκτική: Επιστήμονες ανακάλυψαν τρύπα του όζοντος στο Βόρειο Πόλο - CNN.gr\n18:40 Δευτέρα, 06 Απριλίου 2020\n4 Photos: Αρκτική: Επιστήμονες ανακάλυψαν τρύπα του όζοντος στο Βόρειο Πόλο\n- Πηγή: VIDEO CAPTURE / YOUTUBE\nΣύμφωνα με το ΑΠΕ – ΜΠΕ, το στρώμα του αέριου όζοντος στη στρατόσφαιρα αποτελεί μια ασπίδα προστασίας για τη ζωή στη Γη από την επιβλαβή υπεριώδη ακτινοβολία του Ήλιου, η οποία μπορεί να προκαλέσει καρκίνο του δέρματος και καταρράκτες στα μάτια, καθώς και άλλα περιβαλλοντικά προβλήματα.\nΟι αρκτικές θερμοκρασίες συνήθως δεν πέφτουν τόσο πολύ όσο οι ανταρκτικές, αλλά φέτος οι ισχυροί άνεμοι που πνέουν πέριξ του Βορείου Πόλου έχουν παγιδεύσει παγωμένο αέρα στη στρατόσφαιρα, πράγμα που αραιώνει περισσότερο το στρώμα όζοντος. Παρόλα αυτά, η αρκτική τρύπα παραμένει ακόμη μικρή σε σχέση με την ανταρκτική.\nΗ τρύπα στην Αρκτική αναμένεται να κλείσει ξανά σε μεγάλο βαθμό έως τα μέσα Απριλίου φέτος.\n5 Photos: H τρύπα του όζοντος\nVideo: CNN NOW: Το ενημερωτικό στίγμα της ημέρας